text:
Ya prat hta, marai langai hkrai sha lit la manau galaw na n loi sai sha n-ga, prat masa galai shai wa ai hta hkan nna ninggawn shawa galaw ai manau hkrang byin tai wa sai. Shawng nnan shawa manau dum woi ai gaw, 1918 ning daram kaw nna English Asuya ni woi galaw sai re. Dai hpe Durbar Manau ngu shamying lai wa sai. Durbar ngu ai gaw, Kala ga she re. English gaw, India hpe shawng shaning tsa lam up sha ai hpang she Myen hte Jinghpaw ni hpe matut up sha ai re. India masha ni hpe uphkang loi na matu galaw ai zuphpawng hpe Durbar ngu shamying ai. Dai ga si anhte hpang de htawt du wa ai re. Jinghpaw mung na Durbar Manau hpe shara shagu galaw lai wa sai. Dai gaw Jinghpaw ni kaw na mayam ni hpe dat kau lu na matu hte, English Asuya a ntsa Jinghpaw ni sadi dung nga lu na hpe yaw shada ai lam re.
1945 ning kaw nna gaw, Japan dang ai manau; 1948 ning kaw nna gaw, shanglawt lu ai manau; Jinghpaw Mungdaw Manau; 1962 ning kaw nna, Shanglawt Mawhke Hka Manau, Rawt Malan Manau; 1976-77 ni hta gaw Catholic hte Hkalup ni a Jubellee Manau ni nga wa sai. Hkristan manau rai nga ai. 2001-2002 ning hta gaw, Mali Nmai Zup Myitkyina Majoi Ninggawn Hkumra Manau ngu ai hpe bai shalat jat sai. Moi prat Mali Hku Majoi, Chyai Hku Majoi, Hkrang Hku Majoi ngu tsun hkai hkrat wa ai labau hpe mahta nna Myitkyina Majoi ngu ai lam rai nga ai.
Miwa hkran na Jinghpaw ni galaw ai manau chyawm gaw, jasat loi mi shai mat wa sai. 1948 ning kaw nna Mao Zedong wa communist mungdan woi shagreng wa yang, makam masham hte htunghking yawng pat hkum kau ai majaw, Miwa hkran ni manau hkringhtawng loi matsan mat sai. Dai hta n-ga, Jinghpaw mung na ni hte matut mahkai pru pru shang shang mung n mai galaw, Jinghpaw mung na ni mung Hkristan she bai law mat wa ai majaw, grau yak mat sai. 1985 ning daram kaw nna she Miwa ni a mungmasa bai galai shai wa nna, amyu kaji ni a htunghking hpe n-gun bai jaw wa sai. Hka jaw poi, Gawnyen poi ni hkik hkam wa yang, Jinghpaw ni gaw manau dum na ahkang hpyi sai. Raitim manau ngu ai gaw, grai hkik ai poi re majaw, Sam ni, Balawng ni manawn nna Miwa Asuya hpe n jaw ai hku sakse hkam ma ai. Sam hte Balawng ni gaw, moi Jinghpaw ni e majoi joi mi azat gasat hkrum ai ni rai nga ma ai.
Shing rai tsam mari ahkang lu nna manau dum wa sai raitim, nat jaw manau hku sha dum nga ma ai. Manau shadung maka pyi n chye mat sai raitim, Shadan Krung buga na salang langai mi moi na manau shadung dingsa hpe Miwa Asuya n mu tam hkra nta npu ngaudang kaw shawn makoi da ai kaw na bai yu jahtuk ka la ai shadung maka she rai malu ai. Ya daini Myitkyina na manau shadung hpe grai yu sharawng ma ai raitim, Miwa Asuya kaw kalang mi register galaw kau sai majaw, yak taw nga malu ai.
Shanglawt hte Myen 17 ning gasat gala jahkring ai laman, Sutdu Yup Zau Hkawng a shakut shaja ai marang e, Miwa hkran na Jinghpaw ni hte Jinghpaw mung na Jinghpaw ni rau kahtawng langai zawn kanawn mazum lu wa ai lam rai nga sai. Raitim Miwa hkran na manau gaw, Gawnyen manau hku ang taw nga ai. “Gawnyen” ngu ai gaw, Miwa ni a newyear festival rai nga ai. Dai ten hta mungdan ting poi ladaw, poi shata masat da nga malu ai. Gawnyen manau ngu nna chyawm gaw, mying n jaw tawn ai.
Myitkyina ga na manau gaw, ja sutgan hte ahkaw ahkang madang grit yawm tim, myit masa, lachyum masa madang tsaw nga ai hpe Miwa hkran ni sawk hkaja la masai. Shanhte a kata e gaw, Miwa Asuya budget hte galaw ai re majaw, n-gun grai rawng ai. Ya gaw Miwa mung, Yunnan Province, Saphkung madu uphkang mungdaw hta shaning shagu, mare shagu, kahtawng shagu manau dum ma ai. Jinghpaw mung de gaw manau kalang dum lu na grai yak tim, Miwa hkran de gaw shaning shagu, yawm dik manau poi manga kru daram nga ai. Kahtawng ningchyawng hkan gaw, kahtawng masha ni a atsam hte ji nat jaw jau manau hku dum ai. Ginwang ni hta gaw Asuya atsam hte Htunghking Manau ngu ai hku dum ai. Mangshi gaw Saphkung madu Uphkang Mungdaw a mare daju “City of Dehong Prefecture” rai nga ai majaw, lahkawng ning hta kalang dum ai. Dai hpe “Mungkan Manau” ngu shamying ai. Mungkan Manau gaw, 2010 ning kaw nna she hpaw hpang ai re majaw, 2012 ning na manau gaw, lahkawng lang ngu na Mungkan Manau rai nga ai.
Saphkung mungdaw ngu ai gaw, Yunnan mungdaw kaba (Province) kata na amyu sha (Ethnic) hpe madung tawn ai madu uphkang mungdaw (Prefecture) langai rai nga ai. Saphkung mungdaw hpe Jinghpaw hte Sam ni a mungdaw hku masat da ma ai. Miwa mung na Jinghposu ngu ai hta, Jinghpaw, Maru, Lashi, Zi ni lawm ai. Lisu hpe Jinghposu hta n shalawm ai sha kaga laksan amyu langai hku masat ma ai. Nung-Rawang ni mung Saphkung mungdaw kata e n nga ai majaw Jingosu hta n shalawm ai. Saphkung hka hku maga she nga ai majaw, dai de kaga madu uphkang mungdaw hku masat da ya ma ai.
Saphkung mungdaw kata hta (1) Mangshi (Lusi) Ginwang, (2) Ruili (Shweli) Ginwang, (3) Lungshawn (Janghkawng) Ginwang, (4) Yinjiang Ginwang hte (5) Lengho Ginwang nga nna ginwang kaba manga garan da ai. Manau grau law ai ginwang gaw, Yinjiang Ginwang hte Lungshawn Ginwang rai nga ai. Yinjiang Ginwang kata e, Yinjiang pa (Hpinyang pa) hta lai nna, Nhkum Krung, Shadan Krung hte Janshi Krung ngu ai buga kaba masum nga ai. Lai sai shi ning laman hta, Nhkum Krung e manau kaba galaw ai garai n mu ai. Shadan Krung hte Janshi Krung gaw manau poi kaba lahkawng lang hpra galaw masai. Nhkum Krung hte Shadan Krung gaw Jinghpaw ga shaga ai buga rai nna, Janshi Krung gaw, Zaiwa hkrai hpring ai buga re.
Saphkung Mungdaw kata na ginwang kaba manga hta, Mangshi gaw madu uphkang mungdaw mare daju rai nna, Janghkawng (Lungshawn) gaw Jinghpaw htunghking mare daju rai nga ai.Lengho Ginwang gaw, dingdung maga jahtum ai ginwang rai nhtawm, Janshi Krung a sinpraw maga ang ai majaw, Jinghpaw mung hte ga jarit n kahtep ai. Lengho Ginwang hta Maru (Lhaovo) ni nga ma ai. Shi ning laman Lengho mare e manau dum ai garai n mu ai.
2. Mungkan Manau sa lawm ai masha ni:-Myitkyina e htunghking lam galaw shagu, bawsang manghkang pru ai. Komiti langai hpaw shagu bawsang mi kade hpra ngu ai manghkang pru ai. Maru, Lashi, Lisu, Rawang ni Jinghpaw hpe jawm adawt ai manghkang grai law ai. Miwa mung e dai baw manghkang hpa n nga ai. Jinghpaw manau she nga tim, Miwa sha n-ga, shamying pyi n chye ai amyu hkum sumhpa yawng shang lawm ma ai. Grai grai tsan ai buga na Jinghpaw n re ai ni ja gumhpraw jarik htum hkam nna sa lawm ma ai. Jinghpaw n re majaw shanhte hpe shagrit da ai lam hpa n nga ai. Yawng maren mara jawm pyaw ai lam rai nga ai. Tourist ni mung n dut n dang sa du lu nga ai.
Daining na Mungkan Manau gaw, USA kaw na Jinghpaw marai 5 tup du ai. Woi awn ai gaw Rev. Dr. Yoba rai nga ai. England kaw na gaw, Lauban Bawmwang La Raw a nta masha ni rai ang ma ai. Lauban La Raw hpe gaw n mu ai. Singapore na mung du ai. Marai kade re hkrak n chye ai; nau n law na re. Thailand de na mung manga kru daram du ang na re. India kaw na gaw n du ai raitim, tsawm shayi shingjawng ai hta India Jinghpaw gawng malai hku shang shingjawng ai lam lawm ai. Yangon hte Mandalay na mung pawng yang marai kru sanit daram rai na re. Sammung na gaw, yawng pawng yang 40 jan na re. Manmaw, Manje, Shwegu ni kaw na 30 jan re. Maija Yang, Laiza ni pawng yang 30 daram re. Myitkyina kaw na 183, Wunpawng Ningja (WNJ) hte rai yang 200 loi jan ai. Ndai jahpan gaw, tara shang manam jahpan hte hotel shara jahkrat ai ni hpe sha tsun ai re. tinang nang personer hku sa ai chyawm gaw, Myen mung hkran na hkrai pyi tsa kaba naw nga na re. Kau mi htunghking hpun palawng dut sa ai. Kau mi lungseng dut sa ai ni nga ai.
Saphkung Mungdaw hta n lawm ai Yunnan kata na tsan gang ai buga hkan nga ai Jinghpaw ni mung du ma ai. Htinggaw n law mat ai majaw, Jinghpaw ginra hku masat n hkrum ai. Ya na ma ni gaw Miwa she gale mat wa sai lam chye lu ai. Shing rai tim, shada bai matut mahkai hkat let, Jinghpaw n mat hkra shakut nga ma ai. Ndai lang na Mangshi Jinghpaw Manau gaw, poi wang kata e hkrai masha sen mi grupyin gaw aten tup gamawng taw nga ai masa re. Mare de mung masha hkrai hpring mat ai majaw, yawng hpawn masha sen 3 daram zup ai poi rai na sai ngu maram lu ai.
3. Bawngban Hpawng:- Saphkung mungdaw kata na Jinghpaw myitsu salang ni gaw, “Jinghpaw Wunpawng Htunghking Hpaji Sumru Ginrat Hpawng” ngu ai hpe aten htuk manu shagu galaw ma ai. Dai zuphpawng hta Myitkyina, Manmaw, Sammung, Lawu ga na Jinghpaw ni hpe mai byin ai hta hkan nna saw shaga chye ma ai. Mungkan Manau Poi a ahkyak madung gaw, dai zuphpawng mahtang she rai nga ai. Grak re ai myit hkrum dawdan lam n lu galaw tim, mungkan ting na Jinghpaw Wunpawng sha ni a nga pra masa, htunghking hte laili laika, ginru ginsa labau ni hpe shada tsun jahta ginlen garan kachyan hkat ai lam rai nga ai. Ndai lang na Mungkan Manau hta hkrum zup bawngban lai wa sai ka matsing hpe, atsawm bai ka lajang jahtuk nga dingyang re majaw, ngut jang she shagun jaw lu na re.
4. Kaga lam ni:- Mangshi na Saphkung Mungdaw a Pati Du Usa Duwa Manam Tawng woi awn ai “Jinghpaw Wunpawng Ginru Ginsa Labau Dup Ginrat Ka Shalat Hpung Komiti” ngu ai mung langai mi nga ai. 2006 ning, April 24-26 lapran Ruili e hpaw hpang ai re. Jinghpaw mung de na gaw, Rev. Dr. Maran Ja Gun, Sara Kaba Maran Brang Di hte ngai, anhte masum sa lawm ga ai.Dai zuphpawng hta yawng hpawn marai (25) sha re. Lahkawng lang ngu na “Jinghpaw Wunpawng Ginru Ginsa Labau Dup Ginrat Hkrum Zup Bawngban Hpawng” hpe 2008 ning, December 6-7 lapran e Ruili mare kaw galaw yang, marai 103 shang lawm sai. Sammung de na grai du sa ma ai. Masum lang ngu na zuphpawng gaw, 2009, Feb. (1-2) ya shani Laiza Nabang (Miwa hkran) e galaw ai. Marai (9) sha hkrum zup ai. Lhaovo labau, Nung labau hte Hkrang Hku Majoi, Chyai Hku Majoi, Mali Hku Majoi ni a lam Uma buga na ni hkai ai labau sawk manaw na matu gan hpawng ai lam re. Hpa majaw nga yang, Miwa hkran na ni gaw Uma ga na ni hkai ai labau nau n chye, dantawng Mogolia, Miwa mung, Tibet mung ni de sawk hkawm ai lam she rai nga ai. Uma buga na ni mung, English wa e lamu ga jarit masat da ai kata e sha “nga hkang na shu hpa” sumtsan n mu mada ai lam nga ai. Dai hpe jahpra hkat ai lam re.
Dai hpang gaw Mungkan Manau kaw na zuphpawng ni bai matut wa ai hku rai nga ai. Ta tut hta htunghking ginru ginsa lam ni hpe aten jaw apnawng gunhpai lu na n loi nga ai. Ja gumhpraw mung yak ai. Mungmasa sat lawat mung garai n hku ai. Shakut ai ni gaw shakut nga dingyang rai ga ai lam shana dat lu nngai.
Matsing:- Mungkan manau na photo kaja nau n lu ai. Zuphpawng hpe she madung tawn ai re majaw, manau pa de kalang sha sa du nngai. Lu tawn ai photo ni mung date out mat sai.


c: text/html

text:
Manchester United gaw din uhpung hta gin sup lai wa yu ai Irish myu sha gaw din ning hkring Philip Mulryne lai wa sai bat, bat kyu sha shani jau aya hkam la nna ‘the Order of Preachers’ ngu ai Dominican jau langai tai wa sai rai nga ai.
Saradaw kaba Joseph Augustine Di Noia kaw nna July shata praw 8 ya shani Irland mungdan Dublin, Saint Saviour nawku htingnu hta jau aya hkan ya lai wa ai re nga ai.
“Gaw din gin sup ai lam hta goal langai lu la na matu kade shakut shaja n gun dat ra ai ngu ai lam hpe nang chye chyalu rai nga ai, ya na a matu goal gaw madu yesu rai nga ai” nga nna Jau aya hkam ya ai missa hkungga hta saradaw hkaw tsun lai wa ai nga nna Irish shiga dap hta ka da nga ai.
Video sum la hkrung shiaga dap langai hte lai wa sai aten hkrum shaga san htai galaw ai lam langai mi hta, shi a lam hte seng nna ya jau tai wa ai Philip Mulryne tsun ai hta, “chyoi pra san seng ai, madat mara ai, matsan mayan hkam la ai, ngu ai ga sadi 3 hkam la nna tinang a prat hpe ap nawng da ai Domican jau ni hpe mu nna yu n gun lu ai hte jau tai mayu ai myit rawng pru hpang wa ai re” nga nna tsun da nga ai.
Jau Philip Mulryne gaw 1997 ning hta dai shaloi mying dan hkung lai wa ai gaw din ning hkring David Beckham hte Manchester United gaw din hpung hta rau gin sup lai wa yu ai. 2008 ning hta gaw din gin sup ai kaw nna hkring sa mat wa ai. De a hpang shaning 2009 ning kaw nna Roma mare na Irish Pontifical College ngu ai dekkasu jawng hta hpaji matu sharin hkam la ai. 2012 ning hta Dominican jau tai dakkasu jawngma tai wa ai. 2016 ning Oct shata 30 ya shani, saradaw kaba Diarmuid Martin a lata kaw nna deacon aya hkam la lai wa ai hte ndai July praw 8 ya shani jau aya hkam la nna Dominican jau langai tai wa ai rai nga ai, nga nna EWTN shiga dap kaw nna shana dat ma ai.
Source: EWTNNEWS

robotstxt: allowed

filter: keep


text:
March (20) bat Lahkawng
Myen asuya gaw, Buga Company ni a lung seng ga lawk ladaw htum ai hpe, ya na mung masa hpe jahpai nna ladaw bai jat na ahkaw ahkang n’jaw mat ai hte kaga ja gumhpraw arang law law lu ai ni, mayun kumhpa jaw ai ni hpe bai jaw kau ai lam ni galaw nga ma ai lam na chye lu ai. Dai hta n’ga Sut du Lahpai Hkun Sa (Panghuk Duwa) zawn re ai Jinghpaw sut du ni mung maigan amyu sha company ni hte gapyawn nna, dai buga company hte kaga Wunpawng amyu sha ni galaw lai wa ai (rai n’ngut kre shi ai majaw galaw nga dingyang, laisin ladaw htum mat ai majaw bai jat na galaw nga dingyang) lungseng ga lawk ni hpe Buga company hte loi sha pyi bawng jahkrup ai lam n’nga, Buga company a ahkang ladaw laman, ma ja n’gun dat, arang kaba shaw nna lunghkan du hkra galaw shakut da sai lung seng n’hkun ni hpe, Miwa amyu company ni hpe man tam let, ti nang a akyu hpe sha yu nna kashun galaw wa nga sai lam ni hpe na chye lu ai.


text:
Labau maumwi, Chyum Mungga dwi;
Moshe a lam, Masham makam;
Sharin la sai, Anhte ni rai.
Egutumung, Mayam shakung;
Israela, Mayam shaja;
Mayat maya, Law she law wa;
Hpara -u hkrit, Hebre shamyit.
Numsha shangai, Shapra da ai;
Egutu ala, M’du jan tai na;
Shadang lasha, Shangai n pra;
Manat sat kau, Htet da tau hkrau.
Daini Tai Hpyen, Asuya Myen;
I Wunpawng hpe, Hkrit nna she;
Ladat hpan hkum, Myu hpe jahtum;
Wunpawng shadang, Nanghpam jaw nang.
Katsi majan, She gasat an;
Dai myit n dawt,Ten n garawt;
Langai pya pya, Mayun sat wa;
Wunpawng m’yat na, Tai n ra nga.
Prat Dep Hpara-u, Gumsan tai masu;
Prat tup ka-up, Dip sha galup;
I lawt ra ai, Hpa hkum htai lai;
Uhpung hkum law, Kahkyin ga saw.
Masum hpawm yang, Panglai htawk dang;
Tsaw ra Wunpawng, Magrau gumhkawng;
Lata gindun,Rau rau ginrun;
Myit hkrum myit ra, Shaja ga i ya……
Shanglawt Tsing
24/7/2012


text:
Amyusha madang mungmasa bawngban hpawng rai n lu galaw shi ai amyu baw ni a ra sharawng ai myit masin ni hpe asuya hku nna shingdu n tawn na matu hpunau amyu baw pati daphpawm NBF, dai ni May 17 ya hta hpyi lajin dat sai re.
Mungdaw 7 na amyusha pati 24 hte hpaw da ai Nationalities Brotherhood Federation, NBF a Yangon mare e 2-ya hpawng ai kaw ndai zawn hpyi shawn ai lam ndau dat ai re.
‘Amyusha madang mungmasa bawngban zuphpawng n lu galaw shi ai amyu baw ni hpe shanhte a ra sharawng ai htap htuk ai ginra ni hta amyusha zuphpawng galaw na ahkang jaw na matu hpyi shawn ai. Zuphpawng n lu galaw shi ai amyu baw ni a myit masin hpe mung shingdu tawn ai lam n galaw na hpyi shawn ga ai.’
Jinghpaw Mungdaw e Wunpawng Mungdan Shanglawt Hpung, KIO hku nna Myen asuya hte NCA mungdan ting gap hkat jahkring ga sadi lakmat n htu shi ai majaw amyusha madang mungmasa bawngban hpawng hpe tara shang galaw na ahkang n lu shi ai re.
Ya lahkawng ya galaw ai ndai NBF zuphpawng e malawm pati 22 na ningbaw ningla ni sha n ga, amyu baw mungmasa pati ni hte gumhpawn da ai ‘munghpawm simsa lam jahkrup jahkrum ginrun komiti’ UPDJC salang ni mung, dai zuphpawng de sa du shang lawm ai re nga Kachin Democratic Party, KDP ningbaw Duwa Gumgrawng Awng Hkam tsun ai re.
NBF a federal masa hte rudi amyusha ni a mungmasa ahkaw ahkang lam hte seng nna mung May 24, du na bat masum ya shani galaw hpang na, asuya Tsaban 21 Panglong Zuphpawng de tang madun mat wa na re nga, Slg. Awng Hkam tsun ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text: Wunpawng Mungdan Shanglawt Asuya Dap Ba (5) up hkang ginra rai nga ai Myitkyina-Laiza lam Nam San Yang mare RCM lup wa makau kaw KIA myu tsaw share ning hkring ni hte myen asuya hpyen hpung hk-l-y (389) ni August (15) ya shani hkying (12:03pm) ten ram kaw na shana de (6:30pm) ram du hkra laja lana gap gasat lai wa sai lam shiga na chye lu ai. N dai zawn gasat ai hta KIA maga na hpa nra ai rai tim myen tai ni maga na (5) si hkrum wa sai lam shiga na chye lu ai. Myen asuya hpyen hpung ni gaw Awng Ja post de dap galai na matu htawt sa wa ai kaw ya na zawn gap gasat wa ai re lam hte myen hpyen n gun (100) ram re lam hpe mung matut na chye lu ai.


text:
Manang Ni
-
ကခ်င္လူငယ္ထု၏ေတာင္းဆုိထုတ္ျပန္ခ်က္3 weeks ago
-
CHRISTMAS MAHKAWN BUK 1006 months ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
14 Jul 2009
The philanthropist Yu Mayu Ai Ni
Tuesday, July 14, 2009 | Laika Ka Ai Shanghtin
Dukaba Kaw na lagu da ai sumla :) :)
Kana Kana ngu myit ai wa n lu ka mat mat rai taw na, n dai lang bai ka dan mayu ai lam langai mi gaw ya hkyak hkyak Human Right hte seng na pru wa ai series ( The philanthropist) Tv show langai mi hpe ( Du KaBa Wa) blog kaw shachyen da ya ai hpe mu na ngai mung dai shana nang n mu n mai tam yu sai goi :)
Ram daw kaja nga ai, Yu gin ai series re ngu mu mada ai, Dai kaw she myit lawm na zawng re gaw, MyengMung (myanmar) hte seng na mung Season One 02... Kaw lawm pru wa ai majaw grau myit lawm mat ai, Bat mi hta Daw(part) langai ram sha mara ai hpe mu lu ai...torrent file hpe download chye galaw ai ni matu gaw computer kaw save da na ahtsawm lu yu na hku re... Kaja dik ai gaw download galaw na yu ai re..
Official Website rai nga ai NBC website kaw gaw US Ip hte sha mai yu ai :) Ip changer software chye lang ai ni matu chyawm mang hkang n nga na re :) ngai chyam yu ai software gaw..(http://hotspotshield.com/) dai software hte madu ip(US) kaw na n rai jang mai change la ai hku re, US kaw na ni gaw official website NBC kaw sa mai yu nga ma ai,
Ok Ip change mung n kam na lani mi langai ngai yu mayu ai ni matu mung link bai tam mara dat ya sai n pu kaw na link ni kaw sa mai yu ai. Megaupload Links ni re majaw gaw 72 minutes rai jang Disable byin mat mat re 1 hour ram bai rai jang she dai links ni hpe bai matut yu ai hpe mu lu ai, dai hpe n kam la ai ni rai jang gaw, madu Megaupload kaw na Video hpe yu n ngut shi yang Links disable byin mat jang Madu Internet connection hpe 5 minutes Ram Unplug galaw kau dat ga, Ngut jang bai Plugin di dat u rai jang 1 hour ram la ra ai hpe 10 minutes ram sha la ra ai :) :)
Tv show na lam Dukaba wa ka da sai majaw, ngai gaw loi bai jat dat na re, :) :)
1.. kaw gaw Africa mung daw Nigeria kaw Human right hte seng na hten bya nga ai lam gayet dan da ma ai:)
2.. Hku na gaw Myanmar(burma) :) kaw Rim hkrum nga ai AungSan Kaw ahlam hpe gayet dan nga ma ai :)
3.. Hku na gaw Urope,Paris kaw byin nga ai Human traffic hte Corruption ahlam ni hpe gayet dan nga ma ai :)
MaTut na yu mayu ai ni nga na n chye tam yu jang hpang na epison ni hpe Bai matut mara ya na re..
The philanthropist
Season One
Part three>>>>> Pairs
Dai na gaw dai ram hte naw rai sai ..
Labels: Sumla
Subscribe to: Post Comments (Atom)


text:
Ya hte blog hte tsan ai grai na mat sai laika ka na ngu gaw myit ai gara kaw na ka na re mung nchye rai myit ni mung le du nang du rai mahtang gaw NZ ga ginhtawng ta rai wa na le myit ni mung hkun hkraw nga ai.
Um ka na gaw rai sa shiga nga yang mung nrai,sumla hkrung hte yungwi nga yang mung masha ni she kataw ai rai,softwaer lagu ladat aw nre tam mara yana nga yang mung computer dai ram nchye,laika ngau ka ga nga yang mung manang ni hpe shatan ai zawn bai tai.
Hpa mi rai tim kalang galaw ai bung li gaw tang du hkra galaw ra ai hku re nchye nkaw le ra kaw na copy ndai kaw na copy rai na galaw sha nga ai mi rai tim ndai blog kaw na lama mi sha gaw akyu jaw na re ngu mung kam nga ai,dai hta sha n-ga NZ kaw J.W shani nga nga ga ai ngu ai hte shada mung grau na matut mahkai lu na myit mada ai sha n-ga anhte a laika hku kada ai web langai jat ai mung rai madu a laka ni hpe manu shadan ai lam mung re.
Dai ni anhte J.W sha ni laika ka ai lam hta n-gun grai naw yawm nga ga ai,gashadawn blog zawn re hte laga laika buk ni kasha praw ai lam hta grai naw gawng kya ai hpe mu mada ai dai majaw hpami rai tim madu lu ai atsam hpe masha ni hpe garan jaw ga W.P blog ni hti dang sha naw re madu kada ai blog ni hpe mung ndau shabra ga ,kagaw kamyu gara hku blog hpe ka na nchye yang garum ya na hpaji jaw ya na W.P computer ning hkring ni nga ai san la ga.Tinang lu ai atsam hpaji hpe laknak hku na jai lang ga ngu gasaw ngun jaw dat ai.
Lahta na gabaw gaw ngai hti hkrup ai laika ngau kaw na re nhti lu shi ai ni,nmu hkrup shi ai ni a matu ndai kaw hti la ga.
Tinang Lu Ai Laknak Hte
Ya hte blog hte tsan ai grai na mat sai laika ka na ngu gaw myit ai gara kaw na ka na re mung nchye rai myit ni mung le du nang du rai mahtang gaw NZ ga ginhtawng ta rai wa na le myit ni mung hkun hkraw nga ai.


text:
Anhte W.P sha ni a lam hpe myit shang sha ai mai gan shi sumla jaugawng langai gaw shi a shi sum la ni hpe Thai mungdan Bankkok maigan shi jau gawng club hta madun lai wa sai lam chye lu ai.Wunpawng mung dan shanglawt asuya a shamu shamawt ai sumla ni rai nga ai .
Ndai shi jau gawng wa gaw American Mungdan carlifonia mungdaw na re .
Ndai lamang hta shi jaugawng ni madung sayu ai rai nna matut na mung Japan mung dan hta mung matut na madun mat wa na re lam shiga dap ni kawn lakap let chyelu ai.
Anhte amyu ni a lam hpe Mungkan de shabra ya ai lam gaw arawng lahpa langai mung rai nga ai . Hkumtsup hkra ndai kaw hti yu ga.
W.P sha ni a shi sumla Htai kaw madun
Anhte W.P sha ni a lam hpe myit shang sha ai mai gan shi sumla jaugawng langai gaw shi a shi sum la ni hpe Thai mungdan Bankkok maigan shi jau gawng club hta madun lai wa sai lam chye lu ai.Wunpawng mung dan shanglawt asuya a shamu shamawt ai sumla ni rai nga ai .


text:
Chyum Mungga Daw (1) - (Sirak 15: 15-20)
Ya hti na gaw, Sirak a Laika hta na rai nga ai.
Ngai sha e, Nang myit ra yang gaw, tara lam ni hpe hkan lang nna, Karai Kasang ra sharawng ai hpe, kangka ai hte hkan shatup lu na ndai. Karai Kasang gaw na na man e wan hte hka hpe tawn da sai: na a lata ladawn nna, nang grau ra ai mahtang hpe lata la u. Asak hkrung lam hte si htan lam hpe, masha a man e tawn da sai rai nna, shi lata la ai mahtang shi hpe jaw na ra ai.
Madu a hpaji byeng-ya nachying sung la ai: shi mahkra dang chye ai hte yawng mayawng hpe mu mada nga lu ai. Karai Kasang gaw shi hpan da ai masha shagu hpe shi a myi hte mada yu nna, masha galaw ai amu mahkra hpe shi matsing da nga ai. Madu Karai Wa gaw masha kadai hpe mung shut hpyit mara galaw shangun ai nrai; tara tawt lai na matu mung, shi ahkang jaw wu ai nrai.
Ya hti ai gaw, Karai Kasang a Mungga rai nga ai.
Chyum Mungga Daw (2) - (1Korinhtu 2: 6-10)
Ya hti na gaw, Korinhtu masha ni hpang de San Pawlu shagun dat ai Laika Langai hta na rai nga ai.
Hpu nau ni e, mungkan hpaji hparat hte ngai n hkaw dan ai ngu timung, Hkristan nga sat nga sa ai lam hta kung hpan wa sai ni hpe, hpaji byeng-ya amyu mi hkaw tsun dan ga ai: ndai mungkan ga na hpaji byeng-ya nrai; hten bya hkrum magang ra ai, ndai mungkan ga hpe up hkang ai du ni a hpaji byeng-ya mung n re ai sha, Karai Kasang a hpaji byeng-ya nan rai nga ai. Dai gaw, Karai Kasang e makoi magap da nna, shi a sung la ai hpaji hparat rai nga ai. Anhte kup tsup ai hku hpung shingkang lu la na matu, moi chyaloi nhkoi kaw nna Karai Kasang yaw shada ai lam rai nga ai. Ndai prat na up hkang ai du ni kadai mung, dai hpaji hparat hpe n chye ma ai; chye taw gaw, hpung shingkang arawng sadang mahkra a Madu magam hpe, shanhte Wudang hta n jen da na ma ai. Rai timung, Chyum Laika hta ka da nga ai hte maren, “Myi e n mu, na hte n na yu nna, masha a myit hta n hkawn n pru ai lam, Karai Kasang gaw shi hpe tsawra ai ni a matu lajang da nu ai,” nga nna tsun dan ga ai. Karai Kasang gaw Wenyi a lata hte ndai hpaji hparat hpe anhte kaw shapraw shadan da mi ai. Dai Wenyi mahtang Karai Kasang a sung htum ai du hkra yawng mayawng hte hpe sagawn yu nga ai.
Ya hti ai gaw, Karai Kasang a Mungga rai nga ai.
Kabu Gara Shiga - (Mahte 5:17-37)
Ya hti na gaw, Mahte a Laika hta na Kabu Gara Shiga rai nga ai.
Dai jep ai tara hte myihtoi ni a ga hpe raw dat kau na, nga nna ngai sa du ai gaw, hkum nawn nga myit; raw dat kau na matu n rai, dai hpe shadik na she, ngai sa du ring ngai. Nanhte hpe ngai teng teng tsun made ga, lamu hte aga garai n lai wa yang, dai hpe garai n shabyin byin gaw, dai jep ai tara kaw nna, ga kanu langai mi hte madin langai mi pyi, lai wa lu na nrai. Dai rai nna, kadai mung, dai kaji htum ai ga matsun langai ngai hpe tawt lai nna, masha ni hpe ning rai sharin shaga nga a yang gaw, sumsing lamu a mungdan hta kaji htum ai wa ngu na maru ai: ga dai hpe hkan galaw nna, sharin achyin ya ai wa chyawm gaw, sumsing lamu a mungdan hta, kaba ai wa ngu na maru ai. Kaning rai nme law, nanhte hpe ngai tsun made ai gaw, Nanhte a ding hpring ai lam, laika ka ai sara ni hte Hparishe ni a ding hpring ai hta n grau malit yang gaw, sumsing lamu a mungdan hta nanhte gaja wa n shang lu na myit dai. Masha hpe nang sat lu na ndai nrai; sat kau ai wa gaw, jeyang ai hte ging dan nga ai, nga nna moi shawng na ni hpe tsun dan ai ga gaw, nanhte na yu manu ai. Ngai mahtang nanhte hpe tsun made ai gaw, tinang a kahpu kanau wa hpe masin pawt ai wa kadai rai timung jeyang ai hte ging dan nga ai: tinang a kahpu kanau wa hpe, Raka, nga ai wa gaw salang hpawng a daw dan ai hte ging dan nga ai: bai, Mana ndai, nga ai wa gaw, ngarai a wan hte ging dan nga ai. Dai rai nna dai hkungri de, na a kumhpa hpe nang la sa yang, na a nhpu nnau nang hpe mara shagun ai shara lama ma nga nga ai hpe, dai shaloi jang nang dum lu wu yang gaw, hkungri a man e na a kumhpa hpe tawn da nhtawm, na nhpu nnau hte myit jahkrum la na shawng sa nna, dai hpang e na a kumhpa hpe wa mara da u. Nang hpe hka galaw ai wa hte rau, lam e naw sa wa yang, shi hte myit alawan jahkrum u; shing n rai, dai hka galaw ai wa gaw, tara agyi a lata hta nang hpe ap kau na ra ai; tara agyi gaw mang galang kaw nang hpe ap kau na ndai rai nna, htawng hta jahkrat kau ai nang hkrum na rin dai: nang hpe ngai teng teng tsun de ai gaw, peksan prai hkra nang garai n wa wa gaw, dai kaw nna nang pru lu na ndai nrai. Masha num nang shaw lu na ndai nrai, nga nna, tsun da ai gaw, nanhte na yu manu ai. Ngai mahtang nanhte hpe tsun made ai gaw, myit madu hte numsha hpe yu yu nna ra ai wa gaw, shi a myit hta, dai numsha hte, num shaw ai amu galaw nu ai. Dai rai nna, hkra maga na myi nang hpe shut shangun n yang gaw, dai hpe malawk kabai kau u; na a hkum ting hpe Ngarai mung hta jahkrat kau ai hkrum na hte, na a hkum daw langai mi hten na gaw, grau kaja nga ai. Na a hkra lata mung nang hpe shut shangun n yang gaw, dai hpe kahtam daw kabai kau u; na a hkum ting Ngarai mung de shang wa na hte, na a hkum daw langai mi hten na gaw, grau kaja nga ai. Na a madu jan hpe jahka mayu n yang gaw, shi hpe dat dat na laika jaw u ga, nga ai ga mung nga sai. Ngai mahtang nanhte hpe tsun made ai gaw, la shaw ai majaw sha n rai yang gaw, tinang a num hpe jahka ai wa gaw, shi hpe la shaw shangun nu ai; (dai jahka kau ai num hpe hkungran ai wa mung, num shaw ai amu galaw nu ai.) Bai Masu let nang n dagam lu na ndai rai nna, na a dagam ai ga gaw dai Madu kaw nang shadik lu na wu ai, nga nna moi shawng na ni hpe tsun dan ai ga gaw, nanhte na yu manu ai. Ngai mahtang nanhte hpe tsun made ai gaw, nanhte hpa mung dagam dala rai lu na myit dai nrai: lamu hpe dagam lu na myit dai nrai; dai gaw Karai Kasang a tingnyang rai nga lu ai: aga hta mung nrai; dai gaw shi a lagaw mara ai shara rai nga lu ai: Yerusalem hpe mung nrai; dai gaw hkawhkam kaba a dung nga ai mare rai nga ai. Na a baw hta mung dagam lu na ndai nrai: nang gaw kara singgawng langai mi hpe pyi, hpraw u ga chyang u ga n galaw lu ndai. Na a ga gaw, Rai sa nga yang, rai u ga, N rai nga yang, n rai u ga; dai hta lai ai ga nlang hte gaw n kaja ai wa hte seng nga ai.
Ya hti ai gaw, Madu a Kabu Gara shiga rai nga ai.


text:
Bawng Ring Lam
Bawng ring lam ngu ai hpe anhte gara hku chye na hkap la da ga ai kun?Daini anhte a buga ginra ni hta NGO zawn re ai shinggyim bawng ring lam a matu garun ningtum hpung ni hku nna bawng ring lam hpe madung ladat shaw woi awn galaw nga ma ai hpe mu mada lu ga ai.Bawng ring lam ngu ai hta nchye nchyang,kaji kadun madang nem ai kaw nna chye chyang kung kyang galu kaba wa ai maga de du wa hkra makam masham,htung hkying hte hpaji lam,makau grupyin hte mung masa,sut masa lam ni rawt jat galu kaba wa hkra gaw sharawt ,woi awn galaw ai magam bungli ni rai nga ai.
Tsun mayu ai gaw n hkamja ai kaw na hkamja wa hkra,hten za nga ai makau grupyin kaw nna tsit lali tsawm htap ai makau grupyin byin wa lu hkra,tara rapra ai lam n nga,n ngwi npaw,nsim nsa rai nga ai mung masa kaw nna tara rapra,ngwi pyaw simsa ai mung masa de du wa lu hkra,karai kasang anhte hpe jaw da ya ai n-gun atsam lagaw lata,bawnu machye machyang,ja gumhpraw nhprang sut rai ni hpe jai lang let zai ladat kaja shaw,masing masa kaja ni jahkrat nna ta tut hkrang shapraw galaw sa wa ai magam bungli lam ni rai nga ai.
Dai majaw bawng ring lam hpe gaw sharawt sa wa na gaw anhte a buga ginra ni hta project jahkrat ya nna, garum madi shadaw ya nga ai NGO ni hkrai sha nrai nga ai.Ya galaw ya byin wa lu na mung nrai nga ai.Bawng ring ai madang de du wa lu na matu aten jaw ra ai,matut manoi rai shakut ra ai.Anhte nang ngai marai hkum shagu,kun dinghku shagu,amyu baw sang shagu,mare buga shagu,mungdan masha shagu shang lawm gaw sharawt ra ai magam bungli rai nga ai.
Hpa majaw bawng ring magam bungli galaw ra ga ai kun nga yang shinggyim masha a lam atsawm sha azin ayang hkaja yu ai hpaji ninghkring ni tsun ai gaw masha langai mi hta hkum hkrang ,wenyi,myit masin hte shinggyim uhpung uhpawng kanawn mazum lam nga nna daw mali garan ginhka da lu ai nga ma ai.Teng nga ai bawng ring lam ngu ai hta ja gumhpraw ,arung arai sut gan ni lu su,madang tsaw,nga mu nga mai na lam sha nrai,hkum hkrang hkam kaja lam mung ra ahkyak nga ai.Hkum hkrang hpe n-gun byin shangun lu ai malu masha ni sha ya na ra nga ga ai zawn anhte wunpawng amyu sha ni gaw Christian makam masham hte nga sa ai ni law nga ga ai majaw wenyi hkam kaja na matu mung ahkyak kaba langai rai nga mali ai re.Wenyi hkam kaja lam a matu akyu hpyi ra ai ,tengman ding hpring ai hte mai kaja ai amu magam ni hpe galaw ra ai,karai a sak hkrung ai mungga hpe hti sumru hkan sa let n-gun la ra ai,myit masin tsawm htap ai hte tsawra matsan dum lama ai magam ni hpe galaw hkan sa let sak hkrung hkawm sa ra ga ai.
Kaning re ai amu magam lam hta raitim nang myit masin tsawm htap kaja na ahkyak nga ai.Tsun mayu ai gaw nang law law nlu galaw ai,nlu jaw ai raitim na a yaw shada ai myit,tsawra myit tsawm htap ai rai yang wenyi hkam kaja lam hpe lu la na,wenyi nshat hpe mahkawng da lu na rai nga ai.Bai myit hkam kaja na matu laika hti ra ai,laika ka ra ai,myi hte mu mada nna sharin la chye ra ai,masing masa jahkrat nna bungli galaw hpang chye ra ai,ndai lam ni gaw myit hkamja lam hpe jaw ya lu ai bawng ring lam ni rai nga ai.
Matut nna shinggyim uhpung u hpawng kanawn mazum bawng ring lam ngu ai hpe bai yu dat yang anhte shinggyim masha ni a sak hkrung kanawn mazum sa wa ai hta ahkyak rai nga ai,shinggyim uhpung uhpawng kanawn mazum lam bawng ring wa na matu shada chye na myit tau ya hkat ya ra ai,daw jaw chye ra ai,manang wa a hkam sha lam ni hpe chye na ya lu ai rai yang shada da hku hkau kanawn mazum lam hta bawng ring lam lu la mai nga ga ai.Ya sha tsun mat wa sai bawng ring lam ni gaw anhte a hkum hkrang hta na pru wa ai bawng ring lam ni rai nga ai.
Dai majaw langai hte langai matut manoi rai taw nga ai rai nna langai mi hta ra rawng jang kaga langai mi hta mung ra rawng wa chye nga ai.Ga shadawn myit masin hta ra rawng jang hkum hkrang hkam kaja lam,kanawn mazum lam,wenyi lam ni hta mung matut manoi rai ra rawng ai lam ni byin lawm wa lu nga ai.
Shingrai hkum hkrang,wenyi,myit masin ni yawng bawng ring wa lu na matu hkam kaja ra ai,shingbyi shara dum nta ,lu na sha na hte bu hpun palawng ni ra nga ai.Marai hkum shagu,kun ding hku shagu,amyu baw sawng shagu,mare buga shagu,mungdan masha shagu,sut masa lam hta rawt jat wa na ladat lam ni gyin shalat gaw sharawt let ta tut hkrang shapraw galaw sa wa na ra ai.Dai zawn gaw sharawt sa wa lu na matu gaw machye machyang kung hpan ra ai,kaja ai hte n kaja ai hpe ginhka la chye nhtawm n kaja ai hpe koi kau da nna kaja ai hpe lata galaw chye na ra ai.
Shingrai tsawra ai nu wa hpunau ji nban ni e anhte gaw karai kasang a kashu kasha ni rai nga ga ai majaw lam shagu hta karai kasang hpe kam hpa manoi manat let karai kasang a mungga hte maren shi a ra sharawng ai lam hta sak hkrung hkawm sa nga nna karai kasang jaw da ai ahkying aten,arung arai sutgan,n-gun atsam hpaji machye machyang ni hpe jai lang let bawng ring lam hpe gaw sharawt sa wa ga ngu Jade Land Journal hta tang madun da ya ai machye machyang lam ni hpe shamyet shanat let matut garan kachyan ya dat lu n ngai rai.
Ka Lajang ai – Saranum Julia Ndawng Ja Ing
RVA – Jinghpaw Nsen Shapoi Dap
Manila, Philippines.


text:
3 comments:
- Anonymous said...
-
Ngrin ai mungkan ngu ai gaw ndai rai nga ai hpang jahtum nhtoi ni wa sai an hte yawng myit malai kaja hte Karai hpe ala nga sa ga
- September 1, 2012 at 1:43 AM
- Gawgaptu said...
-
Ngrin ai htingnu gaw bai galaw la mai.Grin ai tinang a htingnu hpe she jasan jaseng la nga ga law...
- September 1, 2012 at 3:38 PM
- Anonymous said...
-
ndai zawn ntara ai hku galaw nga ai jahten sharun hpung ni hpe tsaw ra myit hte mara dat ya ra ai ngu nna sha yu shalai kau na ga ai kun?
- September 2, 2012 at 11:59 PM


text:
Ningbaw Ningla langai mi a lam bai myit dum ai ngu ai gaw lachyum grai sung ai. Hpa majaw nga yang myit jasat Hkringhtawng jaw da ai majaw rai nga ai.
Tinang a gam maka tinang daw dan hparan la’ Self-determination ngu ai gaw Ningbaw Kaba Maran
Brang Seng jaw tawn ai hkringhtawng rai nga ai. Shi nan mung, Ji Wa ni a
hkringhtawng hpe kashu kasha ni myit dum hkrang shapraw na,‑‑‑ na chying wa ra sharawng wu ai.
Ndai
myit dum masat laika gaw dai ni na ban prat nnan na Ramma ni hpe myit
dinglik shangun ai lam majing re. Ningbaw Kaba a matsun mungga ni hpe
madat mara hkan sa yang shawng lam de myit mada shara naw mu na ga ai.
Pandung shadaw mu ai amyu tai ga.
Tinang a gam maka tinang daw dan hparan la lu hkra shakut ga.
Numdaw 1
Shangai Chyinghkai Prat Pra Wa ai Lam
Sara kaba Maran Brang Seng a kanu kawa, shangai shara; -
1. Shangai chyinghkai kawa -Maran Kam Hpang
2. Shangai chyinghkai kanu - Marip Hpauwa Lu Htoi
3. Shangai shara - - Hpakant Ginwang, Nma Yang Mare
4. Shangai ai shaning - -1931 ning, June 16 ya.
Numdaw 2
Jawng Ma Prat
1939 ning, Sinlum jawng kaw jawng kaji lung sai. 1940 ning hta Myitkyina K.B.H.S de bai lung sai. 1942
ning hta tsang 2 awng la sai hte Japan majan bai du, mung hten mat sai
majaw, jawng n lung mat sai. Manhkring mare kaw nna Chyinghkrang hka hku
de hprawng makoi lagyim ai hpyen hprawng ruyak kyindut hkrai chyat nga
ai.
Numdaw 3
Mungkan e Sa Pra Yang, Shawng Nnan Hkrum Sha ai Maroi Nni Masin N Si ai Lam
1944
ning, Chyinghkrang hka hku e jawm hprawng makoi nga ai shara kaw
Hpetsit Japan gumshem hpyenla ni hte Myen Dahkin Tin Hpung ni wa du pru
ai hte yawng hpe adup abyen zingri zingrat shamyit ma ai. Arung
arai yawng mya magawn la, nga leng kaw gawng mara nna Kawa Doi Sarawun
Brang Doi hpe maga mi, Bai Kawa Doi Maran E La hpe maga mi de shachya
nna dumsu shatai let gang garawt shangun, shingna hte chyang mu ngu
abyen adup rai mat wa sai. Kanu dim gaw hkrap gyek let,
hkum adup hkum kayat ngu, hkan je yang, nhtang abyen dat, shadang sha
Brang Seng wa, Wa yan hpe dai hku hkum zingri ya ngu yang, grai tsan ai
de magra jinghkyen kamawng kau dat re lam hkam sha sai. Kawa
Doi tsi sarawun hkrum ai, ndai zawn re tawt lai roi rip ai hpa baw hpan
hpe raitim, Sara kaba Maran Brang Seng wa n ju ai maroi nni ai lam kraw
kata kaw rawng da hpang sai wa re.
Numdaw 4
Jawng Bai Lung Sai
1946 ning Manhkring e Kanu Dim sarawun Brang Doi jan Nang Seng kaw nga nna jawng bai matut lung sai. 1948 ning hta tsang 8 awng la lu sai, 1950 ning hta tsang shi awng la lu sai. Tsang shi jawng ma lahkawng sha awng ma ai. Tsang
10 awng ai hpang, Myitkyina e tsang 11 lung na jawng n nga mat sai
majaw Yangung de sumtsan jawng sa lung na jarik gumhpraw tam ra sai. Ram
manang Waw Ta hte rau gumhpraw lap 300/- hkoi la, bawm yam mari gun,
Maji bum de tawk sa mat wa, maitau ru kabye hkrup, 2,3 ya nam mali kata e
dam dauyin, nat ndang jahtung ni hte kayau gumchya hkawm, tsam mari
Danai hka du nga kapaw gun nna wa dut tim, lap 300/- hka wa kau yang,
shan lu la ai gumhpraw gaw hkiba jamjau kau ai hpe n dep kapa lu sai. Raitim yakhkak ai masa e dip ka-up da ai kaw na kanu dim mung atsawm dat ai hte Yangung de 1951 ning hta rawt sai. Dakkasu jawng ngu ai sa du sharin sai.
Yangung e jawng lung ai 5 ning ngu na 1955 ning hta B.A; B.Ed; Digari janmau gup la lu hkra shakut nu ai. Ndai
5 ning laman Yangung e jawng lung ai nhtoi pawng mahkra hta lani mi na
nhtoi langai mi hpe Maran Brang Seng a bawnu hta si wa hkra malap kau
mayu tim, n prai hkraw n malap hkraw ai lam langai mi gaw hpun pyen gawk
kalak gyepdin sha din kau, jawng a byak aje langai mi gup kau rai,
jawng sa wa ai lam kaw, kaga jawng ma ni jawn sa ai taukawk mawdaw hte
gawt awi lai wa ai hte jawng la wa Maran Brang Seng a
jawng sumpan gaw lam de poi marawng mat wa sai hte mawdaw jawn ai jawng
ma ni gaw marawn jahtau mani lai mat wa ai, dai shaloi jang, Dakkasu
jawng la wa Maran Brang Seng gaw, lamu kata, ga a ntsa Nu yan Wa a
shadang Brang Seng ngai wa, kaga jawng ma ni hta n bung manang ni
taukawk mawdaw hta awut mat wa, ngai gaw hpunpyen kawkkalak din nna,
mala la nga hkam sha yak nga ni ai, myit n gut dik let myi prwi pru kau sai. Shakut na myit n-gun grau shadat mat wa sai. Shakut ai hte maren B.A; B.Ed awng ai hte rau British London Hensus de hpaji sa matut sharin na lata la hkrum sai. Raitim
arang gumhpraw n dep lu ai majaw, htawm hpang nye a kasha prat hta she
sa du sharin la dam nu ga, ngu jat lung wa ding yang rai nga ai Digari
atsang ni hpe bawnu atsam kade naw ngam tim, nga ngam malap ai zawn,
n-gun awoi la let, hkra di kau sai.
Numdaw 5
Ma Prat Jawng Lung Ten Na
Shakut Shaja ai Lam
Anhte
a Sara kaba Maran Brang Seng gaw shi a jawng ma prat hta n rau n htau
nhtu ningwa, shanghkawp, shingban ni hta rau, galoi mung nga ra ai.
Hpun hta, hka ja, mam htu, shat shadu, wa yaw, nga rem, n hku bungli, shinggan bungli yawng shi a lata hta rai lu ai. Hpun
hta dut ai aten law law ning re ai hta, lahpawt mi na gaw, Myitkyina
mare grup tim hpun kadai n mari ya ai, jan law jawng sa hpang hkrat wa,
hpaji Du Gawlu Lu a ndaw hku htaw lai wa yang Brang Seng
nang jawng lung ten du wa nga sayang kaning rai hpun naw htaw hkawm nga
nta? nga san ai, shaloi Sarama e dai hpawt tup n lu dut ai ngu tsun dat
ai shaloi ndai de htaw wa rit gumhpraw lap 10/- ting hkap jaw, shat mung
hkap jaw sha dat re ai hpe shi si wa ai ten du hkra chyeju dum ga atsun
nga ai. Wenyi hta mung chyeju a dum nga na re.
Jawng dat ten, masha yawng n mai lata la ai Myitkyina Aye Beng Rung kata e layit pa gang ai bungli galaw lu nu ai. Jahpawt rung hpaw ai ten kaw nna shana de rung pat ai ten du hkra n sim n sa gang kalap ra ai. Jawng ma Brang Seng wa layit gang nga yang, rung masha ni gaw hkausoi, muk hpalap lu sha, rai myit dik nga ma ai. Layit
gang ai Brang Seng wa gaw sha mayu dik ai raitim, n jaw sha ma ai
majaw, mayen kaman sha ma-ut let, bungli garum lawm ai sha tai mat sai.
Jawng
ma Maran Brang Seng gaw, Dakkasu jawng lung ai aten hta laban nhtoi hpe
n hprai hkra, Hkristan makam masham hta myit maju jung ai. Sunday School sharin ya ai hte makam masham lam hte seng nna, myi jahpaw jahprang jasu sharawt shakut lai wa sai. Matsan mayan re ai hpe tsawra n-gun jaw chye ai laikyang gaw kaji ten kaw nna, rawng ai wa re.
Numdaw 6
Jawng Sara Galaw ai Ten
1955-1956 ning, Myitkyina K.B.H.S jawng hta lahta tsang jawng sara hte Boarder Up amu galaw ai. 1957- 1958 ning, hta ningtau Jawng Up galaw sai. 1959 – 1963 March shata du hkra Jawng Up amu galaw sai.
Dinghku Shang ai Lam
1960
ning, November shata 12 ya hta Duwa Nahpaw Tu hte Du jan Hpaudau Kaw
yan a shayi sha, Nahpaw Kaw Mai hpe hkungran la nna dinghku de sai.
Numdaw 8
Tinang Amyu Sha Ni hpe Kahkyin Magang Wa ai lam
1958-1959
ning, Myitkyina kaw Jawng Up galaw nga ai ten hta Wunpawng Htunghking
Sharawt Hpung woi hpaw hpang wa ai hta, Sara kaba wa shi nan Hpung a
Ningbaw lit la ai hte, Duwa Lakoi Tu Amu Madu tai ya na Salang Kaba
Samda La Awng ni lawm rai, hpang wa masai. 1959 ning hta Kayin mung de nna lung wa ai General Zau Seng (Tinang Shanglawt Hpung) hpe
nnan woi hpaw shakut lai wa sai Sara kaba gaw Sara Kaba Maran Brang
Seng a nta e wa yup nna, shanglawt jawm shakut na lam jawm bawngban ma
ai. (Lachyum gaw Sara Kaba hta hpyen ngau jawng ma mahkawng da chyalu
rai nga ai) 1960 ning hta K.B.H.S na jawng ma kaba ni hpe sharawt dat magang wa sai. 1961
ning October shata hta Myitkyina ga de Bukda mungdan shabyin na matu
kasu lung wa ai shaloi, jawng ma n-gun, mung shawa n-gun madun let, woi
ninghkap lai wa sai. 1961 ning jawng ma ni nam de shang
wa ding yang rai mat wa ai majaw, Sara kaba Maran Brang Seng ngu ai wa
hpe Hpyen Kin-yu Dap ni ding yang zawng shing dang kau sai. Hpakant de nta wa galaw na matu, Du Salang tsawmra mi hpe pahkam hkam shangun nna dum nta hpe wa galaw da sai. Nta galaw ngut ai hte dingshawn garai n shang yang;
Numdaw 9
Shanglawt Dap De Tawm Hprang
1963
ning October shata 6 ya shana nta na lahkawng raitim langai sha rai nga
ai, dinghku num nnan jan hpe kau da, nta hting wung hting-wai na n sin
lungmaw hpe kau da, Kumba Yaw Hpung ni sa woi la ai hte rau nam kata
Shanglawt Dap de rai mat wa sai 1967 ning June shata
hta Sinpraw Jinghku Mungdan de majen je shang wa yu na matu ntsa na lit
jaw ai hte maren, myit rum marai 40 hte lai di bang wa yu yang, shara 23
lang agying hkap jep jen katut ai. Manang ni kaw na alak mi garan shaw la nna, san jep dinglik hkam sha sai. Myit
galu nden atsam dat let tsun htai dan ai, Karai Kasang kaw akyu hpyi
shakut ai majaw sha hkrun lam ni hpe lai di lu ai. Bejing de du nna,
Chyu In Lai hte hkrum yu sai. Anhte Wunpawng sha ni a mung masa lam yan
hpe tsun hkai dan lu sai. Miwa mung hkringmang daju Chyu
In Lai mung anhte a mung masa hpe chye na ya ai rai nna, Miwa mung kaw
nna awng dang ai hku tinang a mungdan de bai n htang wa lu sai, dai aten
hta lawm ai Du kaba n kau mi dai ni du naw shakut shaja ding yang rai
nga ai. 1967 ning aten hta Salang Kaba Brang Seng gaw,
Dingdung Ginwang Ginjaw Du, Maigan Makyit Mahkai Dap lit hkam , Gumhpraw
Sutgan Dap lit hkam bungli gun hpai ai aten hta maigan de shakut pru ai
re, Sinpraw maga Miwa mung de pru pru shang shang rai hku
hkau nga yang, 1969 ning hta bai shang ai lang gaw, Hpyin Yang kaw
shata 2 hkap shagyip shingdang kau hkrum ai majaw, ram ram myit ru myit
kaji myit prwi pru kau ai ten hta Karai Kasang kaw akyu hpyi n-gun la
shakut ai majaw, hpang e awng dang lam bai lu la sai.
Amyu
n bung, ga n bung, masa n bung mungdan kaga re ai shara katsing kalang
kaw, tinang a mung masa hpe myit ra ai hku sa shabyin la lu ai gaw, mau
hpa shaman chyeju rai sai.
1972
ning hta India mung jarit de sa na matu, Du Kaba Zau Tu shaga dat ai
majaw, sa wa ai shaloi lam kaw hpyen ni chyip chyip hkap, nna 3 ya tup
nam kata jawm shingbyi rawng ma ai. Kaning n di mat ai majaw, Column Commander Nmai Naw Hpung ni gaw akyu hpyi n gun la rai hpyen ni hkap nga ai hpe gasat gap di lai wa
na matu, mawdaw lam de gat pru wa yang marang kaba mung, myihprap hte
shoi, mu hte dem, rai htu wa ai ten hta hpyen ni shanhte a kaduk e n hkap ai sha marang hkoi ai ten du hkra kaga shara de htawt mat ma ai. Dai aten hta Maran Brang Seng ni hpung gaw, mawdaw lam hpe gat lai di mat wa ma ai. Salang Kaba Brang Seng ni hpung gaw myit ai kaw du sai majaw, Karai Kasang a chyeju hpe shakawn nu ai. 1974 ning hta Dingda Ginwang Ginjaw de bai sa gawan ai ten hta mung magyi magaw ayak ahkak rai sa du kau da nu ai.
Numdaw 10
Tingnyang Up Ningbaw kaba Lit Lu ai Hpang, Mungdan Kata Shamu Shamawt ai Lam
1976
ning January shata hta Wunpawng Mungdan Shanglawt Hpung Ginjaw Komiti
Tingnyang Up hte Wunpawng mungdan Shanglawt Kongsi Ningbaw lit ap ya ai
hpe hkap la gun hpai mat wa sai. 1976 ning hta Myen mung kata rawt malan
ai amyu hpung shada gasat hkat nga na malai shaga gahkyin gumdin myit
jahkrum n-gun gunhpawn nna, Tai hpyen wa hpe tang du hkra gasat shamyit
na matu yaw shada let, Myen mung Kumnyunit Dahkin Ba Ting Tin woi awn ai hpung hta sinpraw jarit shara mi kaw gap hkat jahkring ta masat htu la lu sai. 1977 ning hta atsang 3 Cadre bungli woi hpaw gahkyin hka ja nna n gun atsam ram ram woi jat la lu sai. 1979
– 1980 ningkaw nna Sara kaba Maran Bang Seng nan Dat Kasa Hpung hpe woi
awn let, Myen Hpyen Asuya hte mungdan ngwi pyaw simsa lam a matu
Yanggung mare de sa du nhtawm woi awn bawngban lai wa sai. Myen hpyen Asuya hku
nna, dai aten hta mungdan hpe woi jasim jasa na matu, atsam garai n
rawng ai majaw Sara kaba Brang Seng kaw nna sim sa lam woi tam ai hpe
jahten kau ya masai. 1982 ning hta Tinang a amyu hte
mungdan a gritnem nga ai sut masa hpe sharawt shatsaw galu kaba myit
hpaw wa lu na matu yaw shada le, lungseng gat lawk hpe jinghku Miwa
mungdan kaw nna Yunan mungdaw kata de du hkra hpaw tawn da lu sai.
1983
ning hta tinang a mungdan kata hta matut mahkai hkawmsa loi na matu,
Miwa mungdan Ginwang Asuya hte bawngban nna jarit mayan mawdaw lam ni
hpe jahkrang la lu sai. 1984 ning hta bum ga de nga ai
amyu sha ni yawng hpe gahkyin gumdin myit woi jahkrum let, N.D.F ngu ai
hpyen hpung woi hpaw la lu sai. 1985 ning hta NDF Dat kasa Hpung yawng hpe tinang a Ginjaw Pa Jau Ginra kaw nan zuphpawng kaba woi hpawng kahkyin la lu sai.
Numdaw 11
Sumtsan Maigan Hkrun Lam
Sara
kaba Brang Seng gaw mungdan kata majan hpe gara hku shangut mai na kun?
ngu ai hpe Dap hpawm hte maigan mungdan ni de lam tam karum hpyi mat wa
lu na matu, Wunpawng mungdan kaw nna 1986 ning November 6 ya hta Pa Jau Ginjaw kaw nna lagaw hku rawt mat wa sai. Shata
6 tup laman gasat poi law law hta Myen hpyen ni a lapran hku lai di
let, tsam mari tsam mara Thai mungdan lamu ga jarit de du yu wa sai. NDF a Second Congress Zuphpawng kaba kaw shang lawm da sai. 1986 ning hta Myen Mung Dingdung Daw National Democratic Front (NDF) a Northern Zone Tingnyang Up galaw lai wa sai. Myen
mung kata e mung chying shawa dawtsa ni ru yak jam jau, si hkrung si
htan tsin yam hkrum sha nga ai lam ni hpe hkan tsun hparan dan nhtawm,
maigan mungdan ni hku nna Myen mung a lam hpe jawm myit jawm karum la na
matu, ga saw shakut lai wa sai hte garum ntum tsi mawan, malu masha,
hpun nba ni hpe mung lu la sai.
Ya
ndai gap hkat jahkring ai atsang de du na matu 1989 ning, kaw nna Myen
mung kata e prat ban hte ban n hparan shangut mai ai mung masa manghkang
hpe hparan jasan wa lu na matu, Myen mung ting kaw gasat gala lam shawng jasim ra ai ngu, ningmu hte gasat gala jasim lu na matu lapran salang ni hpe SLORC
de dat dat, bai wa dat, maigan mungdan kaw mung, tinang a mungdan kaw
mung, 10 ning jang n yup n sha shakut ai majaw ya ndai mung masa madang
du mat wa sai rai.
Tinang
a mungdan hte tinang amyu rawt galu kaba wa na lam hpe akyu n jaw ai,
grit nem matsan mayan jahkrum nga ai ka-ni hpe pat kau lu na matu hte
maigan de n dau shabra chye shangun lu na matu, 1991 ning September
shata hta woi galaw hpang sai. Tinang K.I.O hte SLORC
gasat gala jasim lam bawng ban myit hkrum wa lu ai aten 1993 ning,
October shata e Sara kaba Maran Brang Seng gaw machyi makaw kaba hkrum
hpang sai. Tsi lajang nna ram ram mai tsai wa ai aten hta 1994 ning,
July shata 29 ya shani akajawng sha bai machyi wa ai majaw, tsirung kaw bai tsi lajang nga sai. Grau grau, machyi sawng mat wa ai rai nna, n lu tsi shamai la mat sai majaw, 1994 ning August shata (8)
ya shana akying 11:00 pm aten hta Wunpawng sha ni a tsawra hkungga la
ra ai Sara kaba Maran Brang Seng gaw Madu Yesu a lahpyen shingnip hta
yup pyaw mat wa sai.
Ningbaw,
Kaba Maran Brang Seng gaw tinang a dum nta masha ni , manaw manang
makyin jinghku ni lawu tsang magam gun kaji kaba ni hpe lachyen lahka
myit kachyi mung n rawng ai. Matsan Chyahkrai gaida, shingkra n ginhka yawng mayawng a ntsa e tsawra shawang myit dam lada nga ai. Tinggyeng
sut gan myit marin ai lam n nga ai sha, tinang a hkum kaw na labu
palawng gyepdin, ta hkawn hkying (Na yi) kaning re ai arung arai hpe
raitim, ra kadawn nga ai wa hpe mu jang, shi lang nga ai arai hpe raw
jaw ya nga ai. Dai ni shi a atsam marai, hkum hkrang asak
hpe wunpawng amyu sha ni a matu mara, htani htana raw jaw asak nawng kau
da nu ai law.
Numdaw 12
DAI NI ANHTE NI BAI Dumshai ga,
HKRINGHTAWNG SHACHYAWT LA GA
Sara kaba Maran Brang Seng gaw 1994 August shata (8) ya shani mungkan ga na n nga mat wa sai. Dai aten hta Wunpawng Mungdan Shanglawt Hpung hte Ginjaw Komiti a Tingnyang Up rai nna Wunpawng Mungdan Shanglawt Kongsi a Sara kaba mung rai nga ai.
Ndai
Sara kaba Maran Brang Seng a lam hpe na yu ai ni, sawk sagawn yu ai ni,
kadai raitimung shi hpe n tsawra ai kadai n nga nga ai. Shi hpe n yu mangoi ai ni kadai mung n nga nga ai.
Hpa majaw nga yang shi tsawra la ai amyu
masha ni hpe sin mak dik aten ni hta shi woi lai wa sai mung masha ni
hkrum hkra ai tsin yam law law hte yawn hkyen myi prwi pru ai ten ni hta
mung shi nan hkam sha lawm let woi lakawn wa sai. Ndai gaw Wunpawng sha ni a labau hta laklai ai lam langai rai nga sai.
Dai
hte maren, yak hkak lam kade mi nga timung, shi tsaw ra ai amyu masha
ni hpe lam amyu myu, myit galu kaba hte matsun madun tawn da lai wa nu
ai. Dai matsun maroi ni gaw shingran sha n rai, lani mi teng sha byin wa na rai nga ai.
Aten ladaw kadun mi hpe labau ngu n masat lu ai hte maren, tengman ai hpe koi yen nna labau hpe n mai shalat nga ai.
Lam langai mi Wunpawng sha ni a salum hta nachying hkam sha shangun ai lam nga nga ai. Shi hta atsam grai kaba nna chyalai n-gun rawng nga ai. Dai majaw “Wunpawng Mungdan ngu ai hpe tsaw ai hpraw san myit” rai nga ai.
Dai hpraw san myit gaw Sara kaba Maran Brang Seng a pandung shadaw rai sai. “Wunpawng
Mungdan” ngu ai amying ningsang hta tara maigan ni ka-up la kau ai kaw
nna anhte zawn kaji kadun la ai amyu ni lu la na ahkaw ahkang hkrat sum
mat wa sai.
Ndai lam gaw Sara kaba a kraw kata hta hkam sha yak la ai lam langai mi rai nga ai. Dai majaw hkrat sum nga ai amyu sha ni a ahkaw ahkang hpe lu la hkra mungdan pinra de sit sa nhtawm woi shakut lai wa sai. Amyu sha ni a ahkaw ahkang lam hpe mahkawp sa wa ra ai majaw, sit sa ai lahkam ni hta majan mahpan lam ni koi yen n mai nga ai. Rai timung shi shatawng shada ai ahkaw ahkang lam gaw ding yang n yit n shai shawng lam de numshawn shaw lai wa sai.
Wunpawng
amyu sha ni a Shanglawt ahkang aya shamu shamawt ai labau hpe bai
nhtang yu dat ai shaloi Du Kaba Gen. Zau Seng gaw npawt nhpang gaw de ai
wa rai sai ngu Wunpawng a labau hta grin nga na sai.
Sara
kaba Maran Brang Seng gaw Tinang a ahkang aya tinang gaw gap hparan mat
wa na lam hta da kring da lang lam woi ai wa rai nga ai ngu masat tawn
na sai. Dai hpang, Ningbaw kaba Nhkum Zau
Mai, matut nna bai woi awn nhtawm, Ningbaw kaba Lamung Tu Jai gaw ya
yang na Shanglawt Wuhpung ting hte amyu sha ni a gam maka hpe matut woi
awn nga ai wa rai nga ai.
Ndai
ningbaw ningla ni mu mada ai shingran gaw Wunpawng amyu sha ni a myit
kraw kata hta kanu a hkritung na ma lani hte lani asak kung, kung hpan
kaba wa ai zawn rai nga ai. Dai sha n ga, lani mi na aten hta teng sha myit ai chyaw hkrang shapraw sa wa lu na re ngu kam nga ga ai. Ndai lam gaw kadai mung koi yen lu na n rai.
Sara kaba a Matsun Maroi
1. Anhte bum nga masha ni a ahkaw ahkang gaw tinang nan ti nang a kam maka hpe gaw gap la ra ai. ( Self-determination ). Kadai hpe n mai kam ai.
2.
Nai si mai sha ai nanhte Kachin amyu ni shanglawt kasat ai gaw mai byin
na nit ni nga ai ga hkaw gaw Sara kaba a kraw kata ju rawng nga ai,
maroi nni ai ga rai nga ai.
3. Sara kaba shadum ai ga hta “ Mung shawa hte Shanglawt Asuya gaw hka hte nga zawn rai ra ai” nga matsun ai.
4. Masha ngu ai gaw laning mi hta lahkawng lang ti nang a ra rawng shut hpyit ai lam hpe sharai ra ai. Dai nhtoi ni gaw Shangai N htoi du ai shani kalang, Shaning Ningnan nhtoi shani kalang re.
5. Simsa
lam la nna mung hpawm a matu jet ai gaw da tara byin tai wa hkra Myen
mungdan na amyu sha ni yawng shanglawm ai moi na Panglung Zuphpawng zawn
re ai naw galaw ra nga ai. ( July 26, 1994)
6. Myen mung a gam maka gaw anhte Wunpawng sha ni n woi hparan yang n mai ai hpe matsing da mu.
Ga Hpungdim
Sara
kaba Maran Brang Seng n nga mat sai lam mungkan shiga - Thai Mungdan
Bangkok Post, The Nation shilaika hta - Mung Masa Kung Kyang ai wa, Ga
shaga ram ai wa, Shilaika sara ni hte English ga hku sanhtai ningtawn ai
wa, Masha hte hku hkau chye ai wa, Galoi mung zet maja nna tinang a
bungli hpe shakut ai wa nga ka da ai majaw arawng la hpa rai sai law.
Kadai hpe mung kaji kaba nnga hku hkau shaga n-gun jaw chye ai hte hpaji
jaw ai , manang ni tinang maga de na ni yawng hpe kabu gara hkap la
chye ai wa mung rai nga ai hpe dai ni anhte kadai raiti mung myit dum
mai nga ai.
Lai
wa sai (10) ning jan hta n nga mat wa ai Sara kaba gaw ngam nga ai myit
rum manang ni hpe ngwi pyaw simsa ai mung hpawm mungdan byin tai wa
hkra matut nna woi awn sa wa na shi ra sharawng nga ai. Wunpawng
mungdan mung shawa hte Wunpawng Mungdan Shanglawt Asuya gaw tinang a
kam maka hpe gwi gwi gyin shalat lu na re ngu ai hpe mung kam ai. Ndai
zawn byin tai lu na matu Shanglawt Asuya hte Mung shawa yawng lata gin
dun nna myit galu kaba ai hte ladat jaw jaw hte sa wa na lam aja awa
myit mada ai hpe dai ni bai myit dum mai nga ai law.
Shamyet shanat laika ni....
1. Laning mi ladu hkrum KIO Ginjaw ka shabra ai Ningbaw Kaba Labau
2. Ningbaw Kaba Labau (ROKA - T), 1994.
3. Du Kaba James Lum Dau - Ningbaw Kaba Maran Brang Seng.
4. Sumla - Dum nta masha ni.
(Ginru Ginsa blog na bai mara dat ai re)


text:
Makam masham Hpung shiga
Hkap tau la ga ai
Monday, March 12, 2007
KTC Myitkyina Kachin
Jinghpaw Wunpawng chyum kawlik kaw e hpa ji hpungjat sa sharin ya nga ai maigan sara kaba ni a sumla hkrung re..Yu chyai ga.
KTC myitkyina Kachinland
http://www.youtube.com/watch?v=QmBo39sWNq8
salum nam pan
http://www.youtube.com/watch?v=7MaTpIX6Dq4
Thursday, January 18, 2007
KBCF zuphpawng galaw
KBCF ningbaw kaw nna 2005-2007 Mugun ladaw htum mat sai lam ndau shabra dat sai.
Ya dai ni kaw nna 2007-2008 (2) ning a matu Mugun nnan ni hpe lata san mat wa na re lam shana sai.Sara Rev:Pausa Gam Hpang kaw nna kyuhpyi ap nawng let ralata poi hpe galaw ngut kre la lu sai lam chye lu ai.
Bai nna Hpung a ning baw ni shana dat ai lam gaw,an hte gaw Church hku nna sa wa sai re majaw grau nna htap htuk manu masan sa wa lu na matu Malaysia Hkalup ginjaw (MBC)rau matut let Malaysia Kachin Baptist church(MKBC) hku nna Hkristu a mung dan gawde sawa na lam tara shang ndau shabra dat sai lam chye lu ai.
Thursday, January 4, 2007
Rev: Dr.Saboi Jum a Happy new year munga
Grau nna Tsan gang la ai Buga na sara Kaba Ni, Rev Dr.N gan Tang gun,Rev sara Lahpai Ja naw,Rev Sara Samsun,Bangkok na sara Rev: hpauyam Lat awng, USA de na Duwa Zinghang Tang gun Hte myitsu ni , sara Kaba Dr .Saboi jum ni yawng hpe an hte Malaysia Du hpung shawa ji nban yawng grai chye ju dum ga ai law.
Sara Kaba ni yawng gaw Ngwi Pyaw ai Hkrismas hte Happy new year hte seng ai mung ga ni hpe grai n gun lu hkra hkaw tsun dan lai mat wa sai.
Yesu a mungdan rawt galu gaba wa na hta, myu sha ,Thung hking masa hpe daw sha shatai ai hku rai yang Maikaja ai shaman chye ju lu na lam matsing hpa hkaw tsun dan sai.
*Ishare ela myu sha ni hpe Karai kasang shalawt la ai zawn lawt lu na matu gaw Chyum laika hta rawng ai Tsaw ra myit langai sha hte myit hkrum yang awng dang na re lam hkaw tsun dan sai.
*Maigan du Wunpawng myu sha ni mung Maigan mung dan e prat tup nga nan mat ai hku nre sha Madu bu ga de mung lu ang ai aten hte hpaji ni hpe wa ap nawng daw jau ra ai lam hkaw tsun sai.
*Bai nna ya na zawn du sa ai lam gaw Buga de na chyum jawng Zinlum Hpung ni hpe maigan du WP myusha ni madi shadaw la marit ngu ai lam ni re.<


text:
Maling U Tu
JINGHPAW WUNPAWNG SHA NI MYIT DUM HPRANG RA SAI
Maling U Tu
Labels: Shagun Laika
3 comments:
- Anonymous said...
-
magwi na kaw tingse dum bang ai ni mung dum tik tik ,
- September 16, 2012 at 10:00 PM
- Anonymous said...
-
Magwi mahtunaw,Nda tingying,Gwihtu lasang,waju atang ,Wakali Hpawng seng hkun myat ni a na ni gaw Ting se nre Myen kaw na lula ai 120mm hte gap gamawng kau ra sai yaw.
- September 16, 2012 at 10:36 PM
- Anonymous said...
-
Maling U Tu tsun ai jaw ai zawn zawn re sai.
Re tim, Sara Maling U Tu a kasha ni hpe KIA dap de kadai shang lawm sai kun?
Jp lauban ni, ning baw ni yawng gaw kashu kasha ni hpe maigan de hkrai hkrai nga shangun, kata kaw ngam nga ai mung shawa ni hpe sha nat ga law, sat ga law tsun ai kun myit yu ra ai.
Mung dan lu sai ngu ga, gara ladat hte up hkang na rai?
Kia ni lak nat hte moi na zawn up hkang na i?
Ok, hpaji chye ning baw tai na ram ma ni kadi shalat sai kun?
Doctor degree lu ai marai kadi shalat sai kun???
Majoi joi mung dan lu, rawt ra sai, nat ra sai, sat rai sai ngu na malai, ning baw ning la shalat jat ra sai hpe dum hprang ga.
Moi kaw na shajin ra ai re, re tim n hpang hkrat shi ai.
Maling U Hka
- September 17, 2012 at 2:59 AM


text:
HPRI BUM KAW (3) YA LAMAN MYEN HPYEN LA (150) JAN HKRAT
Labels: Jinghpaw Mung Shiga
10 comments:
- Anonymous said...
-
Karai Wa a ah tsawm hte ndai myen gwi ni a n-tsa padang dip lu u ga...
- September 24, 2012 at 3:36 PM
- Anonymous said...
-
Karai wa e annau ni a hpyi jahtau ai n'sen hpe matsan dum na la ya rit.na myu hpe nang n'gun jaw rit moi na kam sham ai kaji kawa ni hpe jaw ai awng padang hpe jaw rit kyu hpyi ai Amen.
- September 24, 2012 at 3:43 PM
- Anonymous said...
-
Grai na kabu sai law, j/w myu sha ni a akyu hpyi ai nsen k k madat ya nga ai . Share ning hkring ni yawng hpe k k matut ma kawp maga shaman ya nga u ga.
- September 24, 2012 at 4:12 PM
- Jatawng Naw said...
-
Grai na kabu n gun lu ai law! Dung (6) na KIA hpyen du hpyen la yawng hte mung shawa hpyen hpung ni yawng hpe hkungga shagrau let kyu hpyi myitdum ya nga ga ai. Tsaw ra ai ShaPawngyaw hpyendu/la ni, hpu nau ni yawng a pruwa shangwa ai lam yawng, lusha ai lam, hkawm sa ai lam, myitmang ai lam, satan hpyen ni hpe kasat ninggang ai lam yawng hta Karai Kasang Yehowa kaw na lam woi bausin ya ai chyeju ni hpe lu la u ga law. Amen..
- September 24, 2012 at 4:43 PM
- Hka Namtau, UK said...
-
Praise the Lord. K.K a shaman chyeju san san nan rai nga ai law yawng chyeju jawm shakawn ga law...
- September 24, 2012 at 5:07 PM
- Anonymous said...
-
Ara lo...... Karai anhte hte rau rai nga ai. ...be strong and courageous
- September 24, 2012 at 5:11 PM
- WunPawngDingGai said...
-
JingHpawkasa,LushawLa ai myen a LakNak ni hpe mungmadun dan yu rit.
- September 24, 2012 at 7:37 PM
- Anonymous said...
-
ya na zawn J/w myu sha ni hpe karai Wa lam ya ai ai hpe myi pwi si rau kabu ai law nchye tsun hkra hkam sha ai. myu sha ni badang dip ai shi ga ni hpe mu shagu salum grau lawan wa ai law Karai Wa e nang hpe chye ju dum dik matut na myu sha ni hpe lam naw woi la rit law nlung sum pum hpaw naw ku ai myu sha ni a npu na an hte hpe naw shaw la rit law Karai Wa nlawm yang an hte gaw gaman sha re Myu tsaw yang a ntsa Karai Wa lam woi bau sin ai hte tut e shaman ya nga u ga law.an hte myu sha yawng mung Karai a man hta sadi dung shi hpe grau na tsaw ra ai myu ni rai wa hkra karai Wa shaman ya u ga law yesu mying hta ...AMEN. (Ma myit su)
- September 24, 2012 at 10:52 PM
- Anonymous said...
-
K.K gaw tut e mahkawp maga nga na re.
- September 25, 2012 at 1:08 AM
- lamungnawnaw said...
-
awng dang lu ai majaw kk chyeju hpe shawng shakawn ai.matut n.na myu tsaw share ninghkring ni hte rau maduyesu lawm nga u ga!grau grau n.na madu a hpung shingkang kaba nga u ga law!
- September 25, 2012 at 12:01 PM


text:
၂၇/၈/၂၀၁၂ ညေန ၃ နာရီအထိရရွိထားေသာ စစ္ေျပးဒုကၡသည္မ်ားစာရင္
Labels: Jinghpaw Mung Shiga
7 comments:
- Anonymous said...
-
Ndai zawn rai garum na matu matut mahkai ra ai kaw gaw comment langai mi pi nmu ai. Shada hpyi gaw hkat, shatan n hkan nga na kaw gaw comment 40 jan du hkra rawng nga ai. Shatan nhkan, shadaw jahpoi ai kaw Wunpawng ni 1 langai lu ma ai ngu ra na kun?
Wunpawng sha ni e lata tut hta galaw ai ni hpe mung shatan, tinang gaw lata tut nlu galaw nna blog sha hti chyai, facebook sha yu azi nga nna gaw shanglawt lu na nre, prat tup mayam tai na amyu ni ngu ngai Karai Kasang a mi man yu nna n matsa kam ai sha rai sai.
Ndai law lawm ai phone no 1 kaw sha pi matut nna, dai camp ni hta ra gadawn nga ai lam ni, kara ladat hku matut nna ja gumhpraw ni garum shingtau mai ai lam, shiga la nna share galaw yang gaw, nang maigan ga masha ni a nchyang htam sha nna gumhpraw tam ai gaw amyu a matu akyu pru ai rai lam sai. Myen a mayam myit tawn kau ga, dam lada myit kaba, shada tsawra shawang myit kaba hkat ga.
- August 29, 2012 at 3:10 AM
- Anonymous said...
-
Umm Grai hkart ai comment rai nga ai le....
Hkau myit su dai daram chye myit jang gaw.... ngai gaw kade daram bang sai ngu shawng tsun nna, she laga ni hpe tsun jang kaja ai le...
ti nang n galaw gwi ai bungli hpe masha ni hpe n jahpyak ga.......
Face book hkan hti nna, idea hku dang rang hkat ai hpe n gun jaw ai,,, masa gaw,,, dai face buk hpe hti nga ai ngu ai lachyum rai nga ai...
Ka da ai ni ka da, mara da ai ni mara da nna, hti ai masha n nga jang mung kaman sha re....
yawng myit lawm nna htailai hkat ai hpe n gun jaw ga... bai... ta tut ma ang ai shara hkan garum wa ga....
- August 29, 2012 at 7:53 AM
- Anonymous said...
-
Comment ni yu yang chye na shut nga ai, Ja dan li hpe comment jaw ai40 jan mat nna n pyaw nga ai kadai rai?
Shi gaw an hte htung hkying hpe myen gwi daw flag hte rau, a hkaw a hkang n hpyi ai lang ai, tai hpyen a flag lang ai gaw kio, kia a hpyen re sai, Bawm Wang Laraw a amyu ni e, staff ni e, shing nan hpyen sha tai mayu ai kun? Hpakant kaw na idp list hpe yu nna comment n jaw ai mara n re ai, jinghpaw wun pawng mung hta idp ni nga ai, 1 ning mi jan sai.
KNO,KDF,UKA ngu ai mung shawa n madi shadaw ai, ya she mying hkum la mayu nu. Yawng hte hpe sawa shatai kau na.
Where is KNO Laraw?
Where is your mother fucking army?
Go to the hell!
You fuck your mother fucking Uka army?
Where is your mother fucking home in kachin land?
Stop your fucking non sense activities.
India shadang
- August 29, 2012 at 11:00 AM
- Anonymous said...
-
rai nga ai..comment jaw ai mung kaja n.kaja lata la na matu re.yawng gaw hpungup ntai lu nga ai zawn sha re.garum gum hpraw lamang galaw na mung myu sha nkau mi chye na shut mat ma ai.myu sha lam hku i?nawku hpung lam hku i?shing n.rai MKBC kaw n.na galaw ai htam shi a lu hte poi daw alu hpe n.gun dat ai hku na galaw sa wa na i?ngai gaw htam shi alu hku na bang ai.hpa majaw ta nga yang lai wa sai shata hta singapore,htai kaw na du sa ai myit su ni hte male kaw nga ai myu sha ningbaw ni tsun ai hta shata mi hta tinang kade bang na ga sadi hkam la ra ai nga na tsun wa sai.dai hpe mung gai la gawm kau sai.
- August 29, 2012 at 11:02 AM
- Jatawng Naw said...
-
Pls.. friends of jinghpaw kasa don't talk nonsense about about personal matter?? If u have any history problem or some debt to give or gain with BW Laraw and their relatives, then go to their current resident and do your job.. Don't write your shit on this page .
Sai kaji ai, sai kaba ai hpe hkum jahta sa.. myit masin sanseng ai hkraw san ai hte kanawn mazum, shadum jahprang, hpaji jaw hkat ga ihte pawngyawng myu baw ni e..
- August 29, 2012 at 4:12 PM
- GuBa said...
-
India n gyi!! Nang ramram Zai ai Masha Hpaw zaw(Gu ri)!!Nang zawn re masha Myit n rawng ai ni naw nga taw ai majaw anhte JP W P myu sha ni "Myit Hkrum Lam ni n nga..Sha da da n ju n dawng let Hpyen tai" hkat wa ai re yaw.!!!
- August 29, 2012 at 7:54 PM
- lamung nawnaw said...
-
jatawng naw wa tsun ai gaw,nchye na ai.jinghpaw kasa hpe tsun ai gara ga si ta?BW LA RAW hte amyu ni hpe mara hkum mu nga ma sa.masha ngu shut chye ai hkristan myit masa hku she shadum hkat ga.jatawng naw n.tsa na anonymous hpe gara hku mu ya a?tinang manghkang hpe tsun taw nre.garum ra ai camp ni law taw ai hpe gara hku garum sa wa na hpe san da ai majaw mu mada ai hpe tsun ai she re.ngai BWamyu ma n.re lahtaw lamung-NAW NAWnga ma ai.masha hpe n.sha la sha hte shing daw tsun ai wa mahtang myit masin madang n.nga ai lam re.ngai jaw bang aai lam tsun ai gaw lahta na cmment tsun dat ai ga hpe htai ai sha re.
- August 30, 2012 at 11:29 AM


text:
N kaja ai lam hpe koi yen ai, mai kaja ai lam galaw chye hkra hka ja ai, tinang a prat hpe Madu lam woi la rit ga ap ya ai, ndai gaw Lusha gam ladaw a myit yawn myit malai ai lam rai nga ai, nga nna shi a jahpawt na missa hkungga hta Wa Sarabyin Francis hkaw tsun lai wa ai.
Wa Sarabyin tsun ai hta, “mai kaja ai lam galaw ai ngu ai lam gaw loi loi mai mai re ai lam nrai, ding run hkaja la ra ai, Madu anhte hpe sharin ya nga ai. Ma kaji ni zawn hka ja la ra ai, Hkristian prat hkrun lam tha shani shagu hka ja la ai lam ni galaw ra ai. Mani na hta grau kaja ai prat hte hkawm sa lu hkra shani shagu hkaja ai lam ni galaw ra ai. N kaja ai lam hpe koi yen ai, mai kaja ai lam ni galaw chye hkra hkaja la ai ngu ai lam ni gaw chyoi pra san seng wa na lam hta hkan sa hkawm sa ra ai tara ni rai nga ai, hpa majaw nga yang chyoi pra san seng wa ai ngu ai lam gaw man dan mawk le zawn kalang lata a kajawng sha byin pru wa ai baw hpan nrai, ding run hkawm sa nga ra ai hkrun lam she rai nga ai, n kaja ai lam hpe koi yen, kaja ai lam ni galaw chye hkra hkaja hkawm sa nga ai prat hkrun lam she rai nga ai. Ta tut hkan galaw mai ai lam ni law law nga ai hta na hpan (3) Madu Yesu madi madun ya nga ai, dai gaw, teng man rap ra ai lam hpe hkan tam galaw shatup na, adip arip di hkrun nga ai ni hpe shalawt dat ya na, matsan mayan gai daw gai da ni hpe makawp maga lam galaw na, ngu ai lam rai nga ai. Ndai gaw ta tut hkan galaw mai ai lam ni rai nga ai. N gup aga hte sha nrai ta tut galaw shabyin chye hkra hkaja la ra na ga ai. N gup aga hte sha tsun shaga nna ta tut hkan galaw ai lam ni nnga ai Yuda ning baw ning la ni hpe Madu Yesu tsun daru kau ai lam ni hpe kabu gara ai shiga hta na lu nga ga ai. Ta tut hkrang shapraw galaw ai ngu ai lam nlawm ai rai yang jet ai chyoi pra san seng wa lam ngu ai n byin pru lu nga ai nga nna Wa Sarabyin hkaw tsun lai wa ai lam Vatican radio kaw nna shana dat ma ai.
Source: Vatican Radio


text:
Dingdung ginwang ginjaw KIO Asuya N-gumla lahta tsang jawng kaw April (13) ya shani kaw nna hpaw sharin nga ai pre-service teacher training hpe April (29) ya shani (2:30)Pm aten wunkat yu hpawng galaw ai lam Maling Chyang Ngau shana wa ai kaw na chye lu ai.
Wunkat hta madung sharin ai ginhpan ni gaw (1) KIO Department policy (2) Theory of Education, Psychology and Child Central Approch (3) Teacher Method (4) Lesson Plan (5) Block Teaching (6) Teacher competency ni re hpe chye lu ai.
Ndai wunkat yu hpawng hta Dingdung Ginwang ginjaw Ningtau hpaji du Lahpai zau li a hpawng hpaw mungga tsun ai hta “shawng de wunkat lung la da ai sr/n ni law law nga sai re. Rai tim ta tut hta bungli shang nga ai ni ‘taw’ nga ai, wunkat lung la ai hpang gaw yawm htum (4,5) ning gaw shakut sa wa ga” nga nna Dingdung Ginwang ginjaw uphkang Du Dkb. Wana Yaw Htung kaw na mung Jawng sara saranum ni gaw bungli re ngu ai hta Lit la chye ai myit rawng na matu n-gun jaw mungga hta tsun ai hpe chye lu ai.
Ndai Wunkat hta Num marai (17), La marai (10), yawng marai (27) sa du sharin hkam la sai re hpe mung matut chye lu ai.


text:
Majan shabyin mung shawa ni hpe maja nbungli hte bawm jahkrat nna gau shachyut,IDP tsinyam byin hkra galaw, Roi sha gaw dik sai ga re,
Ndai zawn Miwa hte Jinghpaw mungdaw Asuya a myitkyina makau Namjim hta lamu ga zing masing, jak Rung galaw na matu MOU lekmat htu shagrin ai gaw.. nshawp dik nhkru dik ai re.
Miwa hte Myen Asuya gaw Mung shawa hpe kahtap roirip sai.
Myitkyina kaw nga ai ni manam shagram Gung lawm ai jakrung wan hkut marawp, air pollution, machyi makaw ai, Cencer ana ahkya law law byin wa na lam re.Ning hkap ging ai bungli rai nga ai.
Ndai zan re project kaba ni gaw Mung masa bawngban ngut nna she galaw ai baw re.


text:
时间:2017-11-03 16:45:14 来源:德宏团结报
Hkauna ko chyahkan rem ai go ndai lahkong masum ning laman hta Gyangsu (江 苏), launing hkan shong chyam hpang wa ai rem lu rem sha magam gaja langai rai nga ai. Chyahkan rem ai hte nga rem ai ladat go ganoi maren sha re, rai yang chyahkan go chye hprong pru mat mat rai nga ai, chyahkan n lu hprong pru na matu hka n-gup gade nde zing-ren chyinghka galo bang ton ra ai hta n-ga, hkauna grup-yin hku shimyenwa (石棉瓦) zon re ni hte nhkpan chyip chyip kum shinggrup kau ra ai. Nhpan kum ai shaloi shimyenwa hpe aga de mida laman 10~20 daram htu lup nna, hkauna maga de loi nhkrem la la di kum ra ai, nhpan tso de yom htum mida laman 50 a lahta de rai ra ai.
Hkauna mu mi hta chyahkan gasha 6000~10000 daram dat bang ai rai yang, shata 5 daram rem ai htom hkui la ten du jang, mu mi hta chyahkan kungkyin 10~20 daram lu la mai ai. Hkauna ko go dut sha na bo chyahkan hpe madung dat nna rem ra ai, ndai bo chyahkan nli kungkyin mi ko chyahkan gasha 30 daram rong ai rai nna, hkauna mu mi hta chyahkan gasha 20000 daram dat bang ra ai, shaloi hkui la ten du jang chyahkan langai mi hke 100 jan lu du nna, mu mi hta kungkyin 20~60 daram lu la mai ai, tso dik htum go mu mi hta kungkyin 50 jan pyi lu la mai ai.
Chyahkan nli hpe hkauna ko dat bang na shong e lusonhtung, shing n rai gaumungsongya hte tsing gashin kau ra ai, shaloi she chyahkan a hkum hkan kap ai sha lom shingtai ni hte ana ni hpe sat lajang kau lu ai majo chyahkan grau gaba lawan ai. Chyahkan go hpa hkrup hpa sha ai bo hka jahkai re, rai yang lo malong go shingtai shingko ni hpe grau kam sha ma ai, dai majo chyahkan hpe go shan rai ni hte namlo namlap gayau gaya di nna jo ra ai. Chyahkan shat gade daram jo nahte ahkying aten masat ton nna shara mi hta sha gat jo na, lani mi hta 2~3 lang gat jo ra ai. Chyahkan go shana hkan lusha tam sha hkom nna sham e rai jang bansa to nga ai, chyahkan shat go shana de jo ai hpe madung dat ra ai, shana de gat jo ai chyahkan shat hpe go lani mi na chyahkan shat a 60%~70% daram rai ra ai. Shata 3~4 laman hta chyahkan li dat bang ai shaloi, namlo namlap lo jo ra ai hta n-ga, loi shau shau di nna lahkring nhkring bai jo jo di ra ai. Shata 7~8 laman hta go chyahkan ni shat grau lu sha ai rai nna grau gaba lawan ai ahkyak laman rai nga ai, ndai laman hta mung namlo namlap lo jo ra ai, hka tsingdu, kahkum re ni lo gat jo yang mai ai. Shata 10 laman hta go chyahkan ni ndi di, chyahkan gasha kro pru wa ai aten re majo, ndai laman hta namshum rong ai bo shan rai ni lo jo nna, chyahkan ni hpe lawan mayat hpum gaba wa shangun na. (Ya na lang bai matut hti ga)


text:
Pregnant school teacher Ying Wang shot dead by Burma Army on Hpakant road
Ninghtoi;- 11-1-2012 ya jahpawt, 9:00 am daram ten hta Hpakant Ginwang, Kamaing Ginwang Daw, Kap Maw Ninghtawn kata, Nam Ya mare hte Kap Maw Zup mare lapran tai Dap Hk.L.Y. Masat (58) Bumu Ye Min Twi (Sit-chyawng-mu), Bumu Ko Ko Latt, Bugyi Htun Naing ni woi awn ai hpyen hpung ni kawn, sinat hte gap ai majaw, si sum mat ai jan, Mangshang Ying Wang, shata (4) re, hkri tung Ma hte hpawn, hkala hkrum ai Shy. Gawlu Seng Hkawn ni a mabyin sumla shiga.


text:
DKBA MYEN HPYEN BAI GAP NA
10 comments:
- hkunman said...
-
Myen a-simsa lam galaw ai, kaji myi pyi n-maibyin ai lam re, Yashi mungkan de mung masa a-myet grai lu taw nga ai, Maga myi de simsa lam galaw masu n-na maga myi de mung masa a-myet htuk sha nga lu ai.
- February 22, 2012 at 11:39 PM
- Shanghtin said...
-
ya jinghpaw ni mung naw la mayu mu ! mana majan poi kaba mahtang byin tai wa hkra hkyen lajan ra sai law an hte mung..
- February 23, 2012 at 3:29 AM
- Anonymous said...
-
Jing hpaw ni hpa baw ma na nga ai kun ,myen ni hkyi kyat na kyin nga ai a ten la wan ,n dau la mu Lo ,,,mung Dan ga ga ran na ,nga ai ga hpe ya ten n ja htau Yang ,,KK bai dawm kau na hpe tsang ra
- February 23, 2012 at 4:12 AM
- Anonymous said...
-
Hong Kong hte Macao-styled self-administrated Kachin State under Pang Long agreement, shing n'rai, laksan Wunpawng mungdan, de, shadut sa wa ra sai. Awngdang wa sai ga re
- February 23, 2012 at 6:03 AM
- Jutgert said...
-
DKBA(karen) a nsen kaw na sai.
SSA-N(sam) ni a nsen mung naw ra ga ai.
- February 23, 2012 at 7:47 AM
- Anonymous said...
-
bawsang yawng gap wa hkra anhte shalawn ya ra ga ai,nang ngai a lit re,anhte du ai shara shagu hta unfc hpe bawsang ni hte jahkrum nna,myit hkawn ai ni hte hpaw hpang ra sai,maigan du nga ai bawsang yawng hpe hkrawn hkang hkra mai bin ai ram tsun dan na,anhte jawm shakut yang awng dang na re,daihku shing gan de mung lu hpaw yang she kata na ni hpe mung shajup lu na re,myitrum ni e, ngai uloi lawak gaw dai hku awut nga sai re,ninawn ai kaw na bawsang hpan 3 gaw kap la wa sai re,anhte yawng jawm awut yang grai woi adawt mai ai,ngai zawn re ai anyii agaw wa tsun ai pi kam hpa hkap la nga ma ai.
- February 23, 2012 at 9:36 AM
- SHIM said...
-
UNCF hku sha shaga na nga constitution woi jahkrat ai mung KIA/O re . Peace hpe shawng lak san bai jahta hpang ai mung KIA/O re. Hpunau sam ni hte Ba 4 kaw gasat wa nna grai n gun ja wa nna constition woi jahkrat ai ni hpe shawng wa ahtawk da nna kaga ni hpang de bai tsun ai re. 1994 ning kaw mung Karen ni grai gap nga ai ten KIA/O shawng peace la dat ai majaw Karen hpe agying gap sharu ai re.... KIA/O hta dum ra ai sharai ra ai lam yan ni grai nga nga ai. Atsawm bai ding lun yu nna she, gap yang gap, n gap yang mung lama ma hpe teng man a mahtai myu sha ni hpe madung (Kachin Community Capital)da nna woi daw dan ai gaw kaja dik rai na sai.
- February 23, 2012 at 10:26 AM
- Anonymous said...
-
DKBA bai gap na nga ai gaw teng ai kun??? loi nteng shi ai zawn mung bga ai majaw naw sagawn yu ra na re, teng yang gaw kaja dik sai loooo....
- February 23, 2012 at 7:00 PM
- Anonymous said...
-
YA SA-WA NI GAW KIO HPE GA SHAPYAW NA RA AI YAW, GAP JAHKRING NA DE DU HKRA MAW LANYET AMYU MYU SHAW WA NA RA AI. SADI GA.
- February 23, 2012 at 8:55 PM
- shagawngtsadim said...
-
mai byin yang ma kaw hpe mung hkum jaw sha wp mung dan de
- February 25, 2012 at 6:09 AM


text:
Karai Kasang a Shaman Chyeju jaw e, JINGHPAW KASA BLOG (3) NING du hkra ngang grin nga lu ai re hpe kam ai.
JINGHPAW KASA BLOG hta n hkum n tsup ai lam, ra rawng ai lam ni law law nga ai rai tim myit galu kaba ai hte sa du n gun jaw nga ai Nu Wa Mung Chying Shawa masha yawng hpe mung JINGHPAW KASA BLOG kawn n dang tsun hkra chyeju dum n ngai. Wunpawng Myu Sha ni yawng n gun jaw la nga ai majaw JINGHPAW KASA BLOG ngang grin nga ai re lam hpe yin la n ngai. Dai ni ten du hkra n gun jaw nga ai majaw mung grai kabu myit dik, chyeju dum ai.
JINGHPAW KASA kawn lak san chyeju dum shagrau ging ai chyeju madu ni mung nga ai. Chyeju dum mayu n ngai.
1. JINGHPAW KASA BLOG hpe Shiga hti shawa masha ni myit shang sha hkra galaw gram lajang ya ai hte Blog hte seng nna ra wa ai a ten shagu garum ya nga ai Manang wa Tsumhpawng Ja La hpe n dang tsun hkra chyeju dum ai.
2. JINGHPAW KASA BLOG hta Computer machye machyang ni hpe ka mara ya ai sha n ga, JINGHPAW KASA BLOG kaw mara na matu Jinghpaw Yungwi mahkawn ni hpe grai tsawm htap hkra galaw ya ai Manang wa Shd. Mut Tsawm hpe mung chyeju dum la n ngai.
3. JINGHPAW KASA BLOG kawn Mungkan shara shagu de chyam bra nga ai Wunpawng Myu Sha ni Jinghpaw Mung kata byin nga ai lam ni hpe a ten dep chye lu, hti la lu na matu Shiga ni hpe shalai ya nga ai Jinghpaw Mung kata Shawnglam majan pa hta du nga ai Myu Tsaw, Mung Tsaw Share Ninghkring ni hte magam gun ni yawng hpe mung chyeju dum dat n ngai.
4. JINGHPAW KASA BLOG kawn Wunpawng Myu Sha ni chye ging ai, chye da ra ai lam ni hpe laika gasi hte ka nna shadum, sharin ya nga ai Mungdan shara shagu na Hkawp Myitsu Salang ni ma hkra hpe mung chyeju dum ai lam tsun shana mayu n ngai.
5. JINGHPAW KASA BLOG na Shiga ni hpe Maigan myu sha ni mung hti la lu hkra, grai n rau ai lapran kaw na Shiga ni hpe English hku ka gale ya ai Hkau Williams Maran Naw Di hpe mung n dang tsun hkra chyeju dum n ngai.
6. JINGHPAW KASA BLOG hpe sa du n gun jaw nga ai Nu Wa Mung Chying Sha ni yawng hte JINGHPAW KASA hpe hpaji jaw lam madun garum ya nga ai Chyeju Madu ni yawng hpe mung na chying wa chyeju dum n ngai.
JINGHPAW KASA hku nna myit dik ai lam langai mi nga ai, dai gaw, n chye n kaw ai rai tim Wunpawng Myu Sha ni a matu jut shara mi kawn lu ap nawng taw ai majaw re. Matut nna mung Wunpawng Myu Sha ni yawng a matu dang di dang dep ai made shakut mat wa na n ngai. JINGHPAW KASA BLOG a Shiga hti Kanu Kawa, Kahpu Kanau myitsu ji nban yawng mung JINGHPAW KASA hpe hpaji jaw, n gun jaw, lam madun ya na matu ja ja garum hpyi dat lu n ngai law.
Yawng hpe tut nawng chyeju dum nga let,
Jinghpaw Kasa


text:
Masha utsang baw hpan n ginhka ai myit ra sharawng ai kadai mung shang lawm manau lu ai "Manau" gaw Jinghpaw wunpawng sha ni a htunghking manau san san sha re ai.
Kadai wa shang Sara lawm n ra ai. Tinang htunghking maka hpe tinang amyu kanu kawa Du salang ni lit la nga ai hte maren woi awn nna Manau kaji kaba law law kabu gara tsawm htap shingni lu ai Manau Poi ni hti n dang galaw wa ai Wunpawng amyu a htunghking manau she re ai.
Hpaga kun rai bungli jawm galaw ai kaw (hpet tsat) hku jawm galaw yang awngdang lam lu tim htunghking poi hpe (hpet tsat) jawm pawng galaw wa ai hpe gara Wunpawng amyu sha ni mung gabu aw law madi shadaw lam n nga ai hkrai re ai.
Wunpawng htunghking Manau hta kadai Mung up ningbaw wa mung, kadai Maigan mungdan jinghku ni mung myit hpraw san kabu gara shang lawm, garum madi shadaw la ai hpe Wunpawng htunghking maka hte n shut n shai n hprai hkra hkap tau hkalum la dingyang rai nga ga ai.
2011 ning January (10) ya Shatapru Manau gaw Wunpawng amyu sha ni a Htunghking Manau maka hkrang shapraw ai Manau n rai sai majaw kalang mi, shara mi na Manau, ngu labau matsing sha rai u ga.
Kadai wa shang Sara lawm n ra ai. Tinang htunghking maka hpe tinang amyu kanu kawa Du salang ni lit la nga ai hte maren woi awn nna Manau kaji kaba law law kabu gara tsawm htap shingni lu ai Manau Poi ni hti n dang galaw wa ai Wunpawng amyu a htunghking manau she re ai.
Kadai Arawng Aya lu ai wa, hpaji ninghkring ni hpe mung garum hpyi, hpaji hpyi san la n ra ai. Tinang dai tinang galaw ai Manau hpe 2011 ning January (10) ya na Shatapru Manau gaw manau Sara galaw mayu ai ni grai nga wa ai shiga na lu yang Wunpawng amyu kadai wa a myit ngwi myit pyaw lawm lu nga a ni?
Hpaga kun rai bungli jawm galaw ai kaw (hpet tsat) hku jawm galaw yang awngdang lam lu tim htunghking poi hpe (hpet tsat) jawm pawng galaw wa ai hpe gara Wunpawng amyu sha ni mung gabu aw law madi shadaw lam n nga ai hkrai re ai.
Wunpawng htunghking Manau hta kadai Mung up ningbaw wa mung, kadai Maigan mungdan jinghku ni mung myit hpraw san kabu gara shang lawm, garum madi shadaw la ai hpe Wunpawng htunghking maka hte n shut n shai n hprai hkra hkap tau hkalum la dingyang rai nga ga ai.
2011 ning January (10) ya Shatapru Manau gaw Wunpawng amyu sha ni a Htunghking Manau maka hkrang shapraw ai Manau n rai sai majaw kalang mi, shara mi na Manau, ngu labau matsing sha rai u ga.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
(17) Lang na “Nhkum Hpunau ni a Hkrumzup Bawngban Hpawng kaba hte
Hkumnum Myit Hkrum (Dai Rum) Sut Manau Poi” hta Mungdan Asuya hte
Mayu Dama, Hpunau ni yawng ahkum ara sa du shanglawm ninggun jaw la na matu
hkungga let saw shaga dat ga ai.
Hkumnum Myit Hkrum (Dai Rum) Sut Manau Poi” hta Mungdan Asuya hte
Mayu Dama, Hpunau ni yawng ahkum ara sa du shanglawm ninggun jaw la na matu
hkungga let saw shaga dat ga ai.
POI MAHKYEN
8 - 4 - 2010 ya shani - Manam Zup
9 - 4 - 2010 ya shani - Manau Nau Hpaw
10 - 4 - 2010 ya shani - Zuphpawng hte Nau Gup
11 - 4 -2010 ya shani - Nbu Bra (Poi Bra)
Poi Shara - Nba Prang Ja Mare, Hka Wan Kawng.
-
Kani Nanghpam Hte Seng nna KIO A Sadi Jaw Ndau Laika< Prev
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Tsawra chye ai ni gaw kabu hpa myit mada shara lu ai ni rai ma ai, hpa majaw nga yang tsawra chye ai wa gaw tsawra ai lam yawng a npawt daju rai nga ai madu hte lani mi na nhtoi hta gahkyin nga lu na rai nga ai, nga nna lai wa sai bat masum ya shani san Peter pa kaba hta hpawng du nga ai shawa hpawng hpe Wa Sarabyin Francis tsun lai wa ai.
Dai shani na chyum mungga ni hpe madung da nna san Peter pa kaba hta hpawng nga ai 12,000 jan daram law ai shawa hpawng hpe Wa Sarabyin tsun ai hta, myit nsan seng ai masu magaw re ai masa tsawra myit madun ai lam hpe koi gam nga ga, tinang a hkum hpe shakawng sharawt dan mayu ai myit masin hte tsawra matsan dum lama ai magam bungli galaw dan ai lam n galaw hkrup hkra sadi nga ga, tsawra ai lam hte matsan dum lama ai lam ngu ai gaw chyeju kum hpa re ngu ai lam hpe myit dum na ahkyak nga ai, Karai Kasang a chyeju gaw anhte a mara ni hpe raw dat hkyam sa jaw ya ai, anhte a masin salum hpe tsi lajang ya ai, Karai Kasang a shadawn shadang nnga ai tsawra myit kaba hpe hting let ya lu na matu atsam anhte hpe jaw ya ai, nga nna Wa Sarabyin Francis tsun lai wa ai.
Matut nna Wa Sarabyin tsun ai hta, Kawa Karai Kasang a mau hpa tsawra myit kaba hpe anhte hkrum kadup hkam sha lu hkra Madu Yesu lajang ya nga ai, dai re ai majaw anhte a hpu nau ni hpe anhte madun jaw ya nga ai tsawra ai magam lam ni ma hkra gaw Karai Kasang anhte hpe madun jaw ya ai tsawra ai lam hpe bai htang ai lam, dai tsawra ai lam hpe matut shabyin nga ai lam rai nga ai. Dai re ai majaw, shing gyim masha a n hkum ntsup ai masa hpe myit dum nga let Karai Kasang a tsawra ai lam hpe sakse hkam shadan shadawng nga lu na chyeju jaw ya rit ga matu shani shagu madu hpang de anhte akyu hpyi ra na ga ai, nga nna wsa saravbyin Francis hkaw tsun lai wa ai lam Vatican radio kaw nna shana dat ma ai.
Source: Vatican Radio


text:
MAJAN GADE LAJA TIM HPUN KRAN DUT AI LAM N ZIM
Labels: Jinghpaw Mung Shiga
3 comments:
- hkunman said...
-
Bawm sa lup da mu, Teng nan teng ai Hpum kran ai hpe Ninghkap mu,Myiwa kaja ai lam gara kaw nga a-ta..?NAT, JATHUNG hte bung ai, Myi WA ngu ai gaw.
- April 25, 2012 at 10:45 PM
- hkunman said...
-
Bawm sa lup da mu, Teng nan teng ai Hpum kran ai hpe Ninghkap mu,Myiwa kaja ai lam gara kaw nga a-ta..?NAT, JATHUNG hte bung ai, Myi WA ngu ai gaw.
- April 25, 2012 at 10:46 PM
- msw langji said...
-
Um ndai lam ni hpe yu nhtawm k.I.A/K.I.O a up hkang policy bai maram yu ra ai hpan gaw re nga ai.mungdan hpe makawp maga ai lam ngu hta myusha sha nre,anhte mung a nhprang sut gan mung lawm ai hpe ya du nmu hkap la sam ai gaw.K.I.A/K.I.O hpaji jaw taw ai ni ra rawng ai mung re nga ai. simsa sai nga jang gaw Du salang ni a sutgan shachyai shapraw ai shara sha bai shatai kau,kaja wa si si htan htan shakut ra ai nhtoi hta gaw yu maya mungchying sha sha katut sha re she re nga ai.Ndai myit masa hpe n-gram shi yang gaw mungdan/mung daw hpe up hkang woi na ngu gaw grai naw tsan nga na re ngu mu ai.
- April 26, 2012 at 9:06 AM


text:
14.8.2017
Tsawra ai Mungmyit Sinli nga Wunpawng Mungchying Mung Shawa ni hpang de mu mada ai lam ni hpe mai byin ai byin da masa ni hta mahta nna, sharin la lu ai lam ni hte byin ging ai lam ni hpe lawu de na hte maren htawng madun dat ai re law. Hti yu nna byin ging ai lam ni hpe matut jahta jahkrup shawng lam hpe hkyen sa wa na matu lajin dat mayu ai.
1. Mai byin ai KIO a Mung Masa Myit mada ai lam hte Shaga Madat ai Mungmyit Sinli:
KIO kaw nna gaw, Wunpawng Mungdan ting, kaga mung masa hpung n nga sai sha KIO hpung hta sha shang lawm nna galaw sa wa na hpe myit mada na lam nga ai. Dai majaw, 2010 Ning Munghpawm Myen Mungdan Ra Lata Poi hta mung, 2015 Ra Lata Poi hta mung, Mung Shawa Mahta, Mung Masa Hpung hpaw nna ra lata poi shang lawm na hpe n’gun n jaw lai wa sai ngu maram mu lu ai. Ndai lam mung KIO hta lai nna kaga Mung Masa Hpung hpe myit n kap mat na hte KIO hpe sha tut nawng e kamhpa nga na matu re ngu mu mada ai.
Raitim, Jinghpaw Mungdaw de gaw, Mung Shawa Mahta Mung Masa Hpung ni hpaw nna ra lata shingjawng lawm wa sai. Mungmyit Sinli ga de gaw, KIO a matsun hte maren, Mung Masa Hpung mung n hpaw ai sha, dinghkrai hku nna sha, ra lata shang lawm lai wa sai hpe mu lu ai. Dai majaw, KIO a ga madat ai gaw Mungmyit Sinli ga ni sha re nga ai hpe Salang Kaba n’kau tsun ga ai ngu ai hpe na lu ai.
2. Mungmyit Sinli Ga a Mung Masa byin da masa lam:
Hpyendap a npu na PYI KHAING PHYOE party n’gun naw ja ai. Dai majaw 2015 ning ra lata hta, Hkanghkyi ni gaw, Kachin Sub State kaw dang ai hpe mu lu ai. Kaga Sam, Balawng ni Mung Masa hta ramdaw n’gun ja nga ai. NLD mung shamu shamawt nga ai.
Hpyendap a npu na PYI KHAING PHYOE party n’gun naw ja ai. Dai majaw 2015 ning ra lata hta, Hkanghkyi ni gaw, Kachin Sub State kaw dang ai hpe mu lu ai. Kaga Sam, Balawng ni Mung Masa hta ramdaw n’gun ja nga ai. NLD mung shamu shamawt nga ai.
Wunpawng ni gaw masha nhprang n’gun n nga ai majaw mung rai na, Mung Masa Ningmu n nga ai majaw mung rai na, KIO a Ga madat ai ngu ai amying kaja kaji mi a atsa sha myit shadik la nna, KIO a Mung Masa Pandung hta kaga, Mung Masa Hpung mung n nga, Pandung mung n nga hkyen lajang ai lam mung n nga lai wa ai. Shinggyim Uhpawng mahta Uhpung mung n nga, mu mada hkra re ai lu galaw ai lam mung n nga ai hpe mu lu ai.
Ndai lam ni a majaw, Sammung Rapdaw hta, Wunpawng myu sha ni a matu tsun ya na lit la ai wa mung n nga nga ai. Duwa Hkun Myat mung Mungmyit Sinli ga kaw nna Amat Salang tai wa ai gaw re ai raitim, Mungmyit Sinli nga WP sha ni a matu tsun ya lu ai mu mada lu ai mahtai kaja n mu shi ai. Wunpawng Myusha Hkringmang Duwa Zuk Dau mung hpabaw galaw nga ai kun ngu ai lam ni hpe asan sha n mu lu nga ai.
Ndai lam ni hpe yu dat yu ai shaloi Mungmyit Sinli ga nga Wunpawng Mungchying Mung Shawa gaw, yawng hkrum ai Mung Masa Pandung n nga ai majaw, gadai mung gadai chye ai masa hpe gyin shalat la nna, ang katut galaw taw nga ai daram hku sha naw rai nga ai. Dai re ai majaw, Mungmyit Sinli ga gaw, Ung Ang taw nga ai lachyum, tinang nan hta galaw wa na n myit ai sha, ginjaw matsun hpe naw la taw ai, lahta matsun n nga yang n chye galaw ai madang sha naw rai nga ai hpe mu lu ai.
3. Jinghpaw Mungdaw de nna sharin la ra ai lam ni:
Jinghpaw Mungdaw hpe yu dat yu ai shaloi, KIO Mung masa lam hta sha n’ga, Mung Shawa mahta ai Mung Masa Hpung ni mung ram daw n’gun ja nga sai hpe mu lu ai.
Jinghpaw Mungdaw hpe yu dat yu ai shaloi, KIO Mung masa lam hta sha n’ga, Mung Shawa mahta ai Mung Masa Hpung ni mung ram daw n’gun ja nga sai hpe mu lu ai.
Mung Masa Hpung ni mung, 2015 ra lata poi hta sum ai lam, dang ai lam ni hpe mahkrum madup ni law law lu la sai hte, matut nna asak jahkrung nga ai hpe mu lu ai. 2018 ning hta, Mung Masa Hpung ni mung kahkyin gumdin nna 2020 ning ra lata poi hta shang lawm na matu hkyen lajang da ai hpe mu lu ai. Grai kaja ai lam ni re. Mung Shawa mahta Ra lata Poi kaw dang nna Mungdaw Mungbawng Rapdaw de du wa ai ni mung, tinang mungdaw a ra ahkyak lam ni hpe rapdaw hta lu tsun la ai majaw, grai kaja ai mahtai ni pru nga magang sai lam ni hpe mu lu ai.
Shinggyim Uhpawng akyu ara a matu shanglawm nga ai Mung Shawa mahta Uhpung ni (CSOs) grai n’gun ja nga ai hpe mu lu ai. CSOs ni mung, Mung shawa akyu ni hpe masa gyin shalat nna gadai mung gadai hte seng ai lam, ni hpe madi madun, galaw nga sai lam ni hpe mu lu ai.
Ginchyum nna, tsun ga nga jang, Jinghpaw Mungdaw maga de na Amyu Wunpawng Sha ni gaw, kaji mi naw shakut jat dat sai nga jang, 2020 ning hta, Mungdaw Rapdaw hpe madu lu na hte, Mungdaw Atsuya lu tai wa na lam nga na ni sai ngu tsun mayu ai.
4. Sharin La Lu Ra Ai Lam ni:
KIO hpe kamhpa manoi manat nga ai gaw kaja nga ai raitim, anhte a Mung masa shawnglam mahkra hpe KIO hpe sha ap kau ai n re ai sha, tinang a ginra hta maibyin ai daram masawp amya pru wa let, tinang a atsam ni hpe gawgap la ra nga ai. Mung Shawa Mung Masa Hpung mung hpaw sa wa ra nga ai.
KIO hpe kamhpa manoi manat nga ai gaw kaja nga ai raitim, anhte a Mung masa shawnglam mahkra hpe KIO hpe sha ap kau ai n re ai sha, tinang a ginra hta maibyin ai daram masawp amya pru wa let, tinang a atsam ni hpe gawgap la ra nga ai. Mung Shawa Mung Masa Hpung mung hpaw sa wa ra nga ai.
Myen Mung Atsuya hte shingdaw dat yu ai shaloi, Hpyendap kaw nna Hkanghkyi Party pru wa ai. Shan yan gaw langai sha re. Shi hpe shingjawng na NLD hte kaga Party ni mung nga wa ra ai hpe mu lu ai.
KIO hte KIA mung dai hku sha rai nga ai. Shi mung Hpyen Atsuya sha rai nga ai. Masa ni hpe, gawda ai tara ni hpe gram lajang na, galai shai na grai yak ai Uhpung Uhpawng langai mi byin taw ai. KIO hpe shingjawng na matu n tsun mayu ai. Shading sharai karum na hte mung shawa akyu hpe Myen Mung Atsuya lapran kaw shamu shamawt na Mung Shawa Mahta Mung Masa Hpung mung nga ra nga ai.
5. Galaw ging ai lam ni:
Jinghpaw Mungdaw de na mabyin ni hte, rau nga hpunau ni kaw nna yu la nna, galaw sa wa ra ai. Mung Shawa Mahta Mung Masa Hpung lawan ai hku hpaw ra ai. Dai Mung Masa Hpung gaw, Mungmyit Sinli (Kachin Sub State) ga nga Wunpawng Mungchying Mung Shawa ni a gam maka hta mahta nna Mung Masa Pandung ni shalat shapraw ra na re. Ndai masa (Policy) ni hpe gyin shalat shapraw ai shaloi, seng ang ai stakeholders ni yawng shang lawm ra na re. 2020 ning Ra Lata Poi hta mung shang lawm ra nga ai. Dai Mung Masa Hpung a nsen gaw, KIC de mung shadu ra na re. Myen Mung Atsuya Uphkang nga ai ten, Mungmyit Sinli ga nga Mungchying Mung Shawa a akyu matu Rapdaw kaw mung, Mungdaw Atsuya kaw mung tsun shaga ya lu ra ai. Ndai hku nna lawan ai hku nna matut galaw sa wa ra na sai ngu mu mada ai lam ni hpe tang madun let hpungdim dat sai.
Jinghpaw Mungdaw de na mabyin ni hte, rau nga hpunau ni kaw nna yu la nna, galaw sa wa ra ai. Mung Shawa Mahta Mung Masa Hpung lawan ai hku hpaw ra ai. Dai Mung Masa Hpung gaw, Mungmyit Sinli (Kachin Sub State) ga nga Wunpawng Mungchying Mung Shawa ni a gam maka hta mahta nna Mung Masa Pandung ni shalat shapraw ra na re. Ndai masa (Policy) ni hpe gyin shalat shapraw ai shaloi, seng ang ai stakeholders ni yawng shang lawm ra na re. 2020 ning Ra Lata Poi hta mung shang lawm ra nga ai. Dai Mung Masa Hpung a nsen gaw, KIC de mung shadu ra na re. Myen Mung Atsuya Uphkang nga ai ten, Mungmyit Sinli ga nga Mungchying Mung Shawa a akyu matu Rapdaw kaw mung, Mungdaw Atsuya kaw mung tsun shaga ya lu ra ai. Ndai hku nna lawan ai hku nna matut galaw sa wa ra na sai ngu mu mada ai lam ni hpe tang madun let hpungdim dat sai.
Tsawra myit hte,
Sinli Uma


text:
KIA Dap Ba (1) Daju kaw May (12) ya 11:45 am daram hta Myen hpyendap jet nbungli bawm wa jahkrat nna, Dap Dung (7) ginra Bawm Wang mare jawng kawng kaw mung nbungli bawm wa jahkrat bun ai lam na chye lu ai.
Sumpra Bum ginwang kata na Dap Dung (4) ginra de mung May shata 11 ya 2:15 pm hta numdaw kalang, bai May 12 ya shani 12 pm hta numdaw kalang jet nbungli hte matut manoi wa gap bun ai lam chye lu ai. Dap Dung (4) ginra Wura Hkindaw post de 120 mm sinat kaba hte mung matut manoi gap bun nga ai lam shawng lam shiga na lu ai.


text:
Chyum Mungga Daw (1) 2Hkawhkam 4: 8-11, 14-16
Ya hti na gaw, Npawt Nhpang Laika hta na rai nga ai.
Lani mi, Elisha gaw Shunem mare de lai sa wa sai. Dai yang arawng lu ai numsha langai mi nga ai. Shi Elisha hpe hkap galaw daw wu ai. Elisha galoimung dai lam hku lai wa yang, dai nta hta shang manam nga ga ai. Dai num madu wa hpe tsun ai, ndai hku lai lai re ai wa gaw Karai Kasang a chyoi pra ai masha rai nga ai hpe ngai dum se ai. Ntsa htap hta gawk kaji langai galaw nna, shi a matu yupku, shaku, lahkum hte pyending ni tawn da ga. Shi an kaw shang manam yang, dai gawk hta shang yup mai ai, ngu wu ai. Kaja wa dai lam hku bai lai ai shani e, shi dai gawk hta shang nna yup nga ai.
Dai rai Elisha gaw, shangun ma Gehazi hpe, shi a matu hpa galaw sana ga ta? ngu wu ai. Gehazi gaw, shi kasha n lu nga ai. Madu wa mung dingla wa sai, ngu wu ai. Shaloi Elisha gaw, bai shaga u, ngu wu yang, num jan gaw chyinghka lam e tsap nga ai. Myihtoi wa gaw, nang htaning ndai aten hta e, shadang sha ba na rin dai, ngu wu ai. Numsha gaw, Nye madu, Karai Kasang a masha wa e, na nchyang jan hpe masu ga hkum tsun et, ngu wu ai.
Dai numsha na-um nasin wa nna, ladu hkrum jang, Elisha tsun ai hte maren shadang sha shangai wu ai.
Ya hti ai gaw, Karai Kasang a Mungga rai nga ai.
Chyum Mungga Daw (2) Roma 6: 3-4, 8-11
Ya hti na gaw, Roma ni kaw, San Pawlu shangun dat ai Laika hta na rai nga ai.
Yesu Hkristu hta kashin kamun hkam la ai anhte nlang hte gaw, shi a si hkam ai hta kashin kamun hkam nga ga ai hpe, nanhte n chye nga myit ni? Dai rai, Hkristu gaw Kawa a hpung shingkang hte si ai ni kaw na hkrung sharawt la hkrum wu ai zawn, anhte mung asak nnan hta e rawt hkawm wa lu hkra, dai kashin kamun hkam ai hta e, anhte si hkam nna shi hte rau lup makoi ai hkrum saga ai.
Si ai ni kaw na hkrung sharawt la hkrum ai Hkristu gaw, galoi bai n si lu na hte, si hkrung si htan shi hpe galoi n madu lu na nu ai, anhte chye ga ai. Hkristu hte rau si hkam yang gaw anhte shi hte rau mung hkrung nga lu na ga ai, ngu nna anhte kam sham nga ga ai. Shi a si hkam ai gaw mara a matu kalang sha mi si hkam ai rai nga ai. Bai hkrung rawt ai chyawm gaw, Karai Kasang rau hkrung nga ai lam rai nga ai.
Nanhte mung mara hte si hka mat ai ni rai nga manit dai rai nna, Hkristu Yesu hta e, Karai Kasang a man e hkrung nga ai ni rai nga ga ai, ngu nna myit la mu.
Ya hti ai gaw, Karai Kasang a Mungga rai nga ai.
Kabu Gara Shiga Mahte 10: 37-42
Ya hti na gaw, Mahte a Laika hta na Madu a Kabu Gara Shiga rai nga ai.
Kadai mung ngai hpe tsawra ai hta, kanu kawa hpe grau nna tsawra ai wa gaw, ngai hte n ging dan nga ai. Ngai hpe tsawra ai hta, shayi shadang sha hpe grau tsawra ai wa mung, ngai hte n ging dan nga ai. Tinang udang hpai let Nye a hpang n hkan nang ai wa gaw, ngai hte n gying dan nga ai. Tinang asak lahpawt dum ai wa asak sum na ra ai. Nye a majaw asak jasum ai wa chyawm gaw asak mu lu na ru ai.
Nanhte hpe hkap hkalum la ai wa, ngai hpe hkap hkalum la ai. Ngai hpe hkap hkalum la ai wa mung, ngai hpe shangun dat ai wa hpe hkap hkalum la ai rai nga ai. Myihtoi a myiman hpe tau yu nna, myihtoi hpe hkap hkalum la ai wa gaw, myihtoi a shabrai lu la na ru ai. Dinghpring ai wa a myiman hpe tau yu nna, dinghpring ai wa hpe hkap hkalum la ai wa gaw, dinghpring ai wa a shabrai lu la na ru ai. Masha langai ngai gaw sape a myiman hpe tau nna, ndai ma kaji langai ngai hpe ntsin katsi htinggap mi sha jaw wu yang, dai wa shi a shabrai n lu la na nrai, nga nna ngai nanhte hpe teng teng tsun nngai, ngu wu ai.
Ya hti ai gaw, Madu a Kabu Gara Shiga rai nga ai.


text:
Malaysia Jinghpaw Wunpawng Hkistan Hkalup hpung MKBC kaw nna dai ning 2008 Hkrismat poi hpe wuwudidi rai Portdicson ngu ai pang lai hkin gau e galaw na lam hkyen nga saga ai,
Laimat wasai 2006 ning hkrismat poi hpe mung Singapore Jinghpaw Wunpawng sha ni hte USA na sara Kaba ni du sa let awng dang ai hku galaw lu sai lam re,
Ya dai ning gaw grau nna laklai ai hku nna Ginlung Hkrismas hpe Bangkok ThailandJW,Singgapore JW,Malaysia JW,Hkristan hpung masha ram ma shayi shadang sha ni yawng gumhpawn let galaw sa wa na lamang ni nga ai,
Daire majaw Malaysia MKBC hkrismas poi de sadu shanglawm marit ngu nna mungkan ting na Wunpawng myusha ni yawng hpe saw shaga dat ga ai,
Maduyesu shangai wa sai hkrismas poi lamang hte seng nna MKBC hpung amu madu kaw nna hkumzup hkra bai shana wa na re lam mung htet shana dat nngai law.
shiga hkumhkra,
( DIP DAT U )
http://www.shanglawt.blogspot.com/
2006 MKBC X'mas sumla ni
Ramma ni ginsup nga yang


text:
Tuesday, January 24, 2012
RAU SA NA KUN?
Do you like this story?
Ahkyak kaba ai,manu dan dik ai, sutlu manu dan dik ai lamu ga mungdan re majaw masha yawng a ra sharawng ai, manu shadan ai, myit shang sha ai hte hpyen law nga ai re. Dai ni annau ni hpe grau myit shang na matu, grau mung masa amyet lu na matu hpaga masa hpe mung masa hpyen masa hku jai lang ra nga ai re. Masha yawng myit shang sha nga ai hpakant hpe pat ra ai zawn Dap kaba 4 dung 8 hku len shalai na hkyen nga ai Gas salu hte yenan sau dumlawm lam hpe pat nan pat ra ai hte anhte ahkaw ahkang n'lu ai, ahkang n'hpyi ai nmai lai hkra galaw ra ai.anhte lamu ga hta galaw nga ai hpaga masa yawng hpe n'mai galaw hkra jahten ra ai, myen hte miwa a lapran hkra machyi ai lam nga yang chyu mung masa hpyen masha amyet pru na re majaw yawng myit shang sha ai hpaga masa hte mabyin shara ni hpe jai lang ra nga ai.
Mung masa hpyen masa hku madi madun na gaw hpyen yen tsin yam masha ni re, dai ni mabyin hte garum ningtum ai lam hpe law law htawng madun ra ai, myen gaw dai ni hpe shinggyin nauna myit hte garum na ladat n'nga ai hte sat sharu nga ai myu shamyit nga ai masa hpe ja ja tsun madi madun ra ai, Garum sa wa na ni hpe mung pat hkum ai masha shinggyin ahkaw ahkang tawt lai ai lam ni hpe law law lawan lawan ten shagu lang hte lang htawng madun ra ai,UN hte EU Asean US de ding yang tang ra nga ga ai.
Ya kalang bai n'gun kaba dat nna maigan du myu sha ni yawng mungdan shagu ninghkap n'gun kaba lawan madun ra ai, mung masa lam bawngban sa wa na hta n'gun kaba re.rawt malan masat shani yawng n'gun madun lu yang kaja dik rai na re.
Myen hta miwa hpe grau hkrit ra ai,myen mung kaw shaning galu sai chyup lu na matu myen hpa galaw shangun yang galaw ya ai, maidang masawp kashin shangun tim galaw na sha re,myen a kaichyan yawng gaw miwa chyu galaw ya na masa nga ai. Manu dan dik ai lamu ga re majaw miwa a hpaga masa gaw annau ni matu tsang dik ra ai hte hkrit tsang ra dik ai lam re.
Yup pyaw nga ai madu a ma ni a myi man hpe azi yu masawp yu nna n'gun la ga.
Shanglawt sai.
Baren Numraw
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter